PROGRAM RADA I RAZVOJA ZAVODA ZA 2024. GODINU

Nastavni zavod za javno zdravstvo „Dr. Andrija Štampar“

Zagreb, 2023.

Sadržaj

[1. Uvod 2](#_Toc158290182)

2. Služba za epidemiologiju……………………………………………………………………………………………………3

3. Služba za kliničku mikrobiologiju………………………………………………………………………………………10

4[. Služba za zdravstvenu ekologiju 14](#_Toc158290184)4

[5. Služba za javno zdravstvo 42](#_Toc158290185)

[6. Služba za javnozdravstvenu gerontologiju 47](#_Toc158290186)

[7. Služba za školsku i adolescentnu medicinu 51](#_Toc158290187)

[8. Služba za mentalno zdravlje i prevenciju ovisnosti 60](#_Toc158290188)

[9. Služba za znanost i nastavu 68](#_Toc158290189)

[10. Broj i struktura zaposlenika 71](#_Toc158290190)

11[. Plan zapošljavanja za 2024. godinu 73](#_Toc158290191)

12. Financijski plan za 2024. godinu…………………………………………………………………….………………74

13. Plan informatizacije i digitalizacije za 2024. godinu**…………………………..………………………….**77

# 1. Uvod

Djelatnost Nastavnog zavoda za javno zdravstvo Dr. Andrija Štampar organizirana je kroz rad osam stručnih službi koje brinu o provođenju mjera zdravstvene zaštite i pružanju zdravstvenih usluga na području očuvanja i unapređivanja zdravlja građana, kontroli i sprečavanju zaraznih i kroničnih nezaraznih bolesti, poticanju kvalitete i praćenju uvjeta životne i radne okoline, zdravstvenom prosvjećivanju i promicanju zdravlja te zdravstvenoj zaštiti osobito vulnerabilnih skupina stanovništva.

U 2024. godini nastaviti će se sve aktivnosti obvezne prema Planu i programu mjera zdravstvene zaštite, sklopljenim ugovorima, posebnim programima i projektima.

S ciljem kontinuiranog rada na razvoju i unapređenju usluga koje Zavod nudi na tržištu provesti će se analiza i optimizacija radnih procesa u Službi za ekologiju i proširiti uslužna djelatnost prema zahtjevima novih zakonskih odredbi, zahtjevima tržišta i ugovorenih suradnika što će omogućiti davanje potpunije ocjenu sukladnosti i smanjivanje potreba za uslužnim analizama u vanjskim laboratorijima.

U 2024. godini Zavod planira provedbu novih javnozdravstvenih programa za unapređenje zdravlja zajednice: mobilni psihijatrijski tim Službe za mentalno zdravlje i prevenciju ovisnosti od 1.7.2024. godine i program prevencije prekomjerne tjelesne težine i debljine kroz društvena i životna okruženja „Usvajanjem pozitivnih navika u svakodnevici do uravnotežene tjelesne težine“ .

Planira se razvijati i manje projekte u suradnji s industrijom na području ispitivanja kvalitete ambalaže kao i inovativni projekti za kozmetičke proizvode.

U planu je donošenje Pravilnika o videonadzoru, Pravilnika o trajnom usavršavanju, a pristupit će se i izradi Pravilnika o nagrađivanju zaposlenika, utemeljenog na mjerljivim rezultatima rada, temeljem kojeg će sve buduće nagrade za radne rezultate bit će isplaćivane temeljem navedenog Pravilnika.

# 2. Služba za epidemiologiju

**SAŽETAK DJELOKRUGA RADA**

Služba za epidemiologiju kontinuirano provodi mjere higijensko-epidemiološke zaštite s epidemiološkom analizom stanja na području Grada Zagreba i po potrebi provodi protuepidemijske mjere te nadzire provođenje obveznih imunizacija. Temeljem planova cjepitelja izrađuje godišnji plan potrebe cjepiva za Grad Zagreb i obavlja raspodjelu obveznih cjepiva ordinacijama na primarnoj razini zdravstvene djelatnosti na području Grada Zagreba. Služba sudjeluje u izradi i provedbi pojedinih programa zdravstvene zaštite u izvanrednim prilikama te planiranju, predlaganju i provođenju mjera za sprečavanje, rano otkrivanje i suzbijanje kroničnih masovnih bolesti. Provodi obrazovanje osoba koje rade u proizvodnji i distribuciji hrane te implementaciju, reviziju i monitoring HACCP sustava. Izrađuje Program i provedbeni plan preventivne i obvezne preventivne dezinfekcije, dezinsekcije i deratizacije za područje Grada Zagreba, nadzire provedbu mjera dezinfekcije, dezinsekcije i deratizacije za potrebe grada Zagreba, istražuje i prati vektore bolesti te provodi preventivne i protuepidemijske postupke dezinfekcije, dezinsekcije i deratizacije. Provodi znanstveno-istraživačku djelatnost iz područja epidemiologije i srodnih, odnosno suradnih znanosti te druge poslove iz zdravstvene djelatnosti, sukladno Zakonu o zdravstvenoj zaštiti i odobrenjima Ministarstva zdravstva.

**PROGRAM RADA**

Služba u okviru svojih mogućnosti, odnosno raspoloživim sredstvima prema financijskom planu, svojim programom higijensko-epidemiološke zaštite osigurava zadovoljavajuću epidemiološku situaciju na području Grada Zagreba.

**Program prevencije i suzbijanja zaraznih bolesti** provodi se sljedećim aktivnostima: kontinuirano praćenje zaraznih bolesti i epidemiološka analiza morbiditeta od infektivnih bolesti za područje grada Zagreba; provođenje epidemioloških obrada i nadzora nad oboljelima, kontaktima te provođenje općih i protuepidemijskih mjera zdravstvene zaštite, provođenje specijalističkih obveznih zdravstvenih (sanitarnih) pregleda osoba koje su zakonski obveznici, planiranje i nadzor nad provedbom obveznih imunizacija na području grada Zagreba, distribucija cjepiva ordinacijama na primarnoj razini zdravstvene djelatnosti na području Grada Zagreba, provođenje neobaveznih imunizacija za putnike u međunarodnom prometu, cijepljenje visokorizičnih pacijenata, provođenje antirabične zaštite za Grad Zagreb.

*Planirani prihodi po izvorima:*

1. HZZO – Ugovor o provođenju djelatnosti higijensko epidemiološke zaštite
2. Usluge na tržištu.

**Uzimanje uzoraka za mikrobiološke pretrage**

S ciljem utvrđivanja uzročnika infektivnih bolesti, ali i dijagnostike drugih bolesti, u higijensko-epidemiološkim odjelima prikupljaju se uzorci za mikrobiološku dijagnostiku.

*Planirani prihodi po izvorima:*

Usluge na tržištu.

**Prevencija kroničnih nezaraznih bolesti** provodi se sljedećim aktivnostima: epidemiološko praćenje i analiza morbiditeta i mortaliteta za odabrane prioritete iz područja kroničnih nezaraznih bolesti; organizacija, koordinacija, provođenje, kontrola kvalitete provođenja i evaluacija Nacionalnog programa ranog otkrivanja raka dojke za grad Zagreb; organizacija, koordinacija, provođenje, kontrola kvalitete provođenja i evaluacija Nacionalnog programa ranog otkrivanja raka debelog crijeva za grad Zagreb; organizacija i provođenje testiranja na okultno krvarenje u stolici; sudjelovanje u radu Povjerenstva za provedbu ranog otkrivanja raka dojke i raka debelog crijeva Ministarstva zdravstva; provođenje preventivne dijagnostičke mamografije kao ugovorna mamografska jedinica; provođenje Programa preventivne mobilne mamografije

*Planirani prihodi po izvorima:*

1. HZZO – Ugovor o provođenju dijagnostičke mamografije Nacionalnog programa prevencije raka dojke
2. Grad Zagreb, Gradski ured za socijalnu zaštitu, zdravstvo, branitelje i osobe s invaliditetom – Ugovor o provedbi programa Preventivne mobilne mamografije u Zagrebu
3. Usluge mamografije na tržištu.

**Proučavanje, praćenje i suzbijanje vektora zaraznih bolesti** provodi se sljedećim aktivnostima: izrada Programa mjera i Provedbenog plana preventivne i obvezne preventivne dezinfekcije, dezinsekcije i deratizacije za područje grada Zagreba te provođenje stručnog nadzora nad provedbom istog Programa mjera i Provedbenog plana; provođenje programa Istraživanja i praćenja invazivnih vrsta komaraca na području grada Zagreba; poslovi dezinfekcije, dezinsekcije i deratizacije na komercijalnom tržištu.

*Planirani prihodi po izvorima:*

1. Grad Zagreb – Ugovori o provedbi stručnog nadzora
2. Grad Zagreb – Istraživanje i praćenje invazivnih vrsta komaraca (vektora bolesti)
3. Usluge DDD-a na tržištu.

**Provođenje programa stjecanja potrebnog znanja o zdravstvenoj ispravnosti hrane** provodi se sljedećim aktivnostima: organizacija i provođenje tečajeva sukladno važećim propisima; organizacija i održavanje usmenih ispita pred ispitnom komisijom.

*Planirani prihodi po izvorima:*

Usluge na tržištu.

**Provođenje programa stjecanja potrebnog znanja o sprečavanju zaraznih bolesti** provodi se sljedećim aktivnostima: organizacija i provođenje tečajeva sukladno važećim propisima; organizacija i održavanje usmenih ispita pred ispitnom komisijom.

*Planirani prihodi po izvorima:*

Usluge na tržištu.

**Implementacija, revizija i monitoring HACCP sustava** provodi se sljedećim aktivnostima: uspostave sustava sigurnosti hrane na načelima HACCP-a u objektima; teoretska i praktična edukacija zaposlenika za uspostavu HACCP sustava sigurnosti hrane; validacija i verifikacija HACCP sustava u objektu; revizija i održavanje HACCP sustava; trajna izobrazba zaposlenih osoba za održavanja HACCP sustava sigurnosti hrane.

*Planirani prihodi po izvorima:*

Usluge na tržištu.

**ZAKONSKA PODLOGA NA KOJOJ SE ZASNIVA PROGRAM RADA SLUŽBE**

* Zakon o zdravstvenoj zaštiti (NN 100/18, 125/19, 119/22,156/22,33/23)
* Zakon o zaštiti pučanstva od zaraznih bolesti (NN 79/07, 113/08, 43/09, 130/17, 114/18, 47/20, 134/20, 143/21)
* Lista zaraznih bolesti čije je sprječavanje i suzbijanje od interesa za Republiku Hrvatsku (NN 60/14)
* Dopuna liste zaraznih bolesti čije je sprečavanje i suzbijanje od interesa za Republiku Hrvatsku (NN 73/22)
* Pravilnik o načinu obavljanja zdravstvenih pregleda osoba pod zdravstvenim nadzorom (NN 116/18)
* Pravilnik o načinu obavljanja zdravstvenih pregleda osoba koje su kliconoše ili se sumnja da su kliconoše određenih zaraznih bolesti (NN 116/18)
* Pravilnik o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi (NN 103/13, 144/20, 133/22)
* Pravilnik o načinu i programu stjecanja potrebnog znanja o zdravstvenoj ispravnosti hrane (NN 116/18)
* Pravilnik o načinu i programu stjecanja potrebnog znanja o sprečavanju zaraznih bolesti (NN 116/18)
* Pravilnik o načinu provedbe obvezatne dezinfekcije, dezinsekcije i deratizacije (NN 35/07, 79/07 i 76/12)
* Program mjera suzbijanja patogenih mikroorganizma, štetnih člankonožaca (Arthropoda) i štetnih glodavca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Republiku Hrvatsku (NN 128/11, 62/2018).

**USKLAĐENOST CILJEVA, STRATEGIJE PROGRAMA S DOKUMENTIMA DUGOROČNOG RAZVOJA**

Plan rada i obavljanja djelatnosti usko je povezano i usklađeno s dokumentima Ministarstva zdravstva: Plan i program mjera zdravstvene zaštite 2023. – 2026. (NN 127/2023).

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Služba je u razdoblju od siječnja do rujna 2023. godine kroz Program prevencije i suzbijanja zaraznih bolesti kontinuirano registrirala i analizirala sve pristigle prijave zaraznih bolesti uz dodatno uložen trud zbog dvostrukog unosa podataka. Naime, provodi se unos u Nacionalnu informatičku aplikaciju za praćenje zaraznih bolesti iz koje nije moguće pravovremeno raspolagati podacima, te se istovremeno unose i u aplikaciju koju je razvila Služba. U razdoblju od siječnja do rujna 2023. godine izdato je 31.300 sanitarnih iskaznica, zaprimljeno je 27.479 uzoraka vezano uz te preglede te je obavljeno 26.580 specijalističkih zdravstvenih pregleda. Kontinuirano se provodila distribucija cjepiva liječnicima primarne zdravstvene zaštite, poliklinikama i bolnicama, kao i specijalistički pregledi i cijepljenja prema epidemiološkim indikacijama. U svrhu antirabične zaštite proveden je 391 pregleda i cijepljeno je 109 osoba.

S ciljem utvrđivanja uzročnika infektivnih bolesti, ali i dijagnostike drugih bolesti, u higijensko-epidemiološkim odjelima prikupljeno je 42.930 uzoraka za mikrobiološku dijagnostiku.

U razdoblju siječanj – rujan 2023. godine provodio se Nacionalni program ranog otkrivanja raka dojke za žene u dobi 50 do 69 godina. Do kraja rujna poslano je 51.023 poziva na mamografski pregled te je korisnicima Programa pruženo 8.200 savjetodavnih usluga na besplatnom telefonu. U sklopu mamografske *skrining*-jedinice obavljeno je 2.392 mamografska snimanja te je isto toliko nalaza poslano na kućne adrese. U sklopu Nacionalnog programa ranog otkrivanja raka debelog crijeva poslano je 70.605 prvih poziva stanovnicima, 19.727 kompleta za testiranje stolice na okultno krvarenje te je provedeno 13.358 testiranja, a 422 osobe s pozitivnim nalazom naručene su na kolonoskopiju.

U sklopu Programa Preventivne mobilne mamografije mamografski pregled obavilo je 1.488 žena te je isto toliko RTG-snimaka pohranjeno na CD, očitano od strane dva radiologa, ispisano nalaza, upisano u bazu podataka te su nalazi i snimke poslani na kućne adrese žena.

U Programu istraživanja, praćenja i suzbijanja vektora zaraznih bolesti do kraja rujna 2023. godine provedeno je 2.176 terenskih izvida radi istraživanja prijenosnika bolesti i stručnog nadzora nad provedbom Programa mjera i Provedbenog plana preventivne i obvezne preventivne dezinfekcije, dezinsekcije i deratizacije za područje grada Zagreba. U okviru istraživanja i praćenja kukaca prijenosnika bolesti provedeno je 16.029 determinacija vrsta i laboratorijskih obrada. Prema sklopljenim ugovorima te narudžbama pravnih osoba i građana obavljeno je 1.148 usluga dezinfekcije, dezinsekcije i deratizacije.

U razdoblju od siječnja do rujna 2023. godine održano je 187 tečajeva *higijenskog minimuma* koje je pohađalo 4.157 polaznika. Održano je 3.935 ispita. Izvršeno je šest obilazaka objekata radi analize stanja objekta za uspostavu HACCP sustava sigurnosti hrane na načelima HACCP-a. U 13 objekta provedena je edukacija zaposlenih osoba te je izvršeno 13 verifikacija uspostavljenih HACCP sustava.

**Epidemiološke mjere sprječavanja i suzbijanja epidemije COVID-19**

U razdoblju od 01.01. do 30.09.2023. godine, nastavno na proglašenu pandemiju COVIDA – 19 do 11. svibnja 2023. kontinuirano se pratio broj testiranih i oboljelih osoba. Po proglašenju kraja pandemije (11. svibnja 2023. godine) od strane nadležnog Vlade RH i Stožera civilne zaštite RH nastavljeno je praćenje COVIDA – 19 u okviru praćenja ostalih zaraznih bolesti.

U razdoblju od 01.01. do 26.02.2023. godine cijepljenje se provodilo svakodnevno u Službi za epidemiologiju, te ponedjeljkom i petkom bez naručivanja u „*Velikoj dvorani*“ Nastavnog zavoda, od 27. veljače 2023. godine isto se provodi samo u Službi za epidemiologiju ponedjeljkom, srijedom i petkom od 13- 15 sati. U razdoblju od 01. siječnja – 30. rujna 2023. ukupno je cijepljeno 976 osoba.

I nadalje, sukladno potrebama cjepitelja, Služba provodi kontinuiranu distribuciju cjepiva protiv bolesti COVID-19, uz redovnu distribuciju ostalih cjepiva te organizira pohranu, čuvanje i brzu dostavu cjepiva do cjepitelja. U razdoblju od 01.01.- 30. 09. 2023. godine distribuirano je ukupno 2.966 doza cjepiva protiv COVID-a.

Istovremeno se provodi i praćenje provedbe cijepljenja svih dionika.

Provedeno je nekoliko preventivnih i protuepidemijskih mjera dezinfekcije.

Djelatnici Službe sudjeluju u unapređenju procesa praćenja podataka na nacionalnoj razini kroz izvještavanje Hrvatskog zavoda za javno zdravstvo, a po potrebi i Ministarstva zdravstva.

Djelatnici Službe redovito sudjeluju u radu svih lokalnih institucija čija je zadaća praćenje i suzbijanje bolesti COVID-19.

Sudjelovanje u radu Stožera Grada Zagreba za pripremu i usmjeravanje aktivnosti za suzbijanje širenja bolesti COVID-19 i Stožera civilne zaštite Grada Zagreba.

Nastavno na iskazane zahtjeve Izrada izvješća za Hrvatski zavod za javno zdravstvo, Gradski ured za socijalnu zaštitu, zdravstvo, branitelje i osobe s invaliditetom i Stožer civilne zaštite Grada Zagreba, kao i Ministarstvo zdravstva.

**EPIDEMIOLOŠKE AKTIVNOSTI (REALIZIRANE I PLANIRANE)**

*Tablica 1. – Realizirane usluge u razdoblju od 1. 1. do 30. 9. 2023. godine i planirane u 2024. godini*

| *Usluga* | *Aktivnost* | *Realizirano do 30. 9. 2023.* | *Planirano u 2024.* |
| --- | --- | --- | --- |
| Prijava zaraznih bolesti i epidemiološke intervencije | Prijava zaraznih bolesti | 12.597 | 20.000 |
| Prijava epidemija | 21 | 30 |
| Epidemiološki izvid | 672 | 500 |
| Epidemiološka anketa | 6.662 | 10.000 |
| Cijepljenje | Distribucija cjepiva | 222.111 | 300.000 |
| Provođenje cijepljenja | 5.947 | 9.000 |
| Uzimanje uzoraka prema indikacijama | Uzimanje uzoraka | 42.930 | 40.000 |
| Zdravstveni pregledi osoba pod zdravstvenim nadzorom | Klinički pregled | 26.580 | 40.000 |
| Uzimanje uzoraka | 27.479 | 35.000 |
| Izdavanje sanitarnih knjižica | 31.300 | 40.000 |
| Antirabična zaštita | Pregledi | 391 | 500 |
| Cijepljenja | 109 | 200 |
| Program stjecanja potrebnog znanja o zdravstvenoj ispravnosti hrane | Tečajevi | 178 | 220 |
| Polaznici | 4.097 | 6.000 |
| Ispiti | 3.876 | 5.500 |
| Programa stjecanja potrebnog znanja o sprečavanju zaraznih bolesti | Tečajevi | 9 | 15 |
| Polaznici | 60 | 150 |
| Ispiti | 59 | 150 |
| Implementacija, revizija i monitoring HACCP-sustava | Analiza stanja, izrada prijedloga mjera | 6 | 12 |
| Edukacija zaposlenika | 13 | 20 |
| Verifikacija sustava | 13 | 20 |
| Poslovi dezinfekcije, dezinsekcije i deratizacije | Terenski izvidi (nadzor, istraživanje prijenosnika bolesti) | 2.176 | 2.000 |
| Usluge provedbe DDD poslova na tržištu | 1.148 | 1.000 |
| Determinacije i laboratorijske obrade | 16.029 | 8.000 |
| Nacionalni program ranog otkrivanja raka dojke | Pozivanje žena  | 51.023 | 60.000 |
| Savjetovanje  | 8.200 | 11.000 |
| Mamografsko snimanje  | 2.392 | 2.200 |
| Preventivna mobilna mamografija | Mamografsko snimanje | 1.488 | 2.100 |
| Nacionalni program ranog otkrivanja raka debelog crijeva | Pozivanje stanovnika – prvi poziv | 70.605 | 100.000 |
| Slanje kompleta za testiranje | 19.727 | 30.000 |
| Provođenje testiranja na okultno krvarenje u stolici | 13.358 | 20.000 |
| Naručivanje osoba na kolonoskopiju | 422 | 500 |
| Savjetovanje | 6.128 | 10.000 |

# 3. Služba za kliničku mikrobiologiju

**SAŽETAK DJELOKRUGA RADA**

Služba za kliničku mikrobiologiju (SKM) obavlja poslove iz domene specijalističko-konzilijarne zdravstvene zaštite iz područja medicinske/kliničke mikrobiologije (sekundarna zdravstvena zaštita, zdravstvena skrb vezana uz dijagnostiku i liječenje).

Radni procesi obuhvaćaju uzorkovanje i zaprimanje kliničkih uzoraka za potrebe mikrobiološke dijagnostike (krv, likvor, urin, stolica, aspirati, punktati, obrisci kože i sluznica itd.), obradu uzoraka, te izdavanje nalaza. Konzilijarni dio obuhvaća savjetovanja i preporuke liječnicima te pacijentima vezana uz mikrobiološku dijagnostiku i antimikrobnu terapiju. Liječnici službe su specijalisti kliničke mikrobiologije i angažirani su u povjerenstvima za praćenje hospitalnih infekcija u različitim stacionarnim ustanovama na području Grada Zagreba i domovima za starije osobe na području Grada, te u Kliničkoj bolnici „Magdalena“ u Krapinskim Toplicama.

Pored te osnovne djelatnosti u SKM-u se proizvode mikrobiološke podloge za potrebe službe, kao i za potrebe Službe za zaštitu okoliša i zdravstvenu ekologiju. Od 2017. godine od kako je kontrola kvalitete mikrobioloških podloga na razini službe unaprijeđena, a mikrobiološke podloge upisane kod Hrvatske agencije za lijekove u Očevidnik medicinskih proizvoda, te imaju IVD i CE oznaku kvalitete, počela je proizvodnja podloga za uzgoj mikroorganizama i za potrebe drugih mikrobioloških laboratorija u RH. Pored proizvodnje podloga, u Odjelu za mikrobiološke podloge i sterilizaciju SKM-a se provodi i biološka kontrola sterilizacije i kontrola sterilnosti za vanjske korisnike.

U dislociranom odjelu SKM-a u Domu zdravlja u Remetincu se u okviru sanitarnog nadzora provode mikrobiološke analize stolice za potrebe tržišta.

Služba se je iznimno angažirala u suzbijanju pandemije COVID-19 (uvedeno je RT-PCR testiranje na SARS-CoV-2 ne samo u SKM-u, nego se je aktivno doprinijelo da se molekularna testiranja uvedu u drugom gradovima u RH, od Osijeka do Dubrovnika, uveden je prvi *drive-in* sustav uzorkovanja u čitavoj regiji, po prvi puta su validirani brzi antigenski testovi te su educirani liječnici primarne zdravstvene zaštite Grada Zagreba za njihovu upotrebu zbog čega je i dodijeljeno priznanje Medicinskog fakulteta Sveučilišta u Zagrebu Službi za izuzetan doprinos struci i znanosti u 2020. godini. Nadalje, po prvi puta u RH uveden je probirni RT-PCR test koji detektira različite mutacije karakteristične za pojedine varijante virusa, validiran je i uveden neutralizacijski test koji detektira neutralizacijska protutijela i njihov udio u ukupnim protutijelima na SARS-CoV-2 kod seropozitivnih pacijenata, itd., pa je stoga djelatnicima SKM-a 2022. godine Hrvatsko društvo za kliničku mikrobiologiju Hrvatskoga liječničkog zbora dodijelilo priznanje za stručni doprinos u suzbijanju COVID-19 pandemije. Zbog epidemiološke situacije u Gradu Zagrebu uvedeno je testiranje na hripavac (pertussis) od 01. prosinca 2023., od kada je HZZO odobrio financiranje pretrage izvan ugovorenih limita.

Uz sve navedeno, SKM sudjeluje u različitim preventivnim akcijama i programima koje provode druge službe ustanove; od 2017-2020. bio je aktivan trogodišnji potprogram „Probira na spolno-prenosive bakterije *Mycoplasma genitalium* i *Chlamydia trachomatis“* koji se je provodio u okviru programa Službe za školsku i adolescentnu medicinu naziva: „Zdravstveni izazovi adolescenata u Gradu Zagrebu – prevencija i intervencija“, a po njegovom završetku služba trenutačno sudjeluje zajedno sa Službom za epidemiologiju u izvođenju projektu financiranog od strane HRZZ voditelja Aleksandra Štulhofera s Filozofskog fakulteta naslovljenog „Dinamika reproduktivnog i seksualnog zdravlja mladih u Hrvatskoj“.

Pored toga, SKM ima i važnu edukativnu ulogu, kako u stalnom medicinskom usavršavanju zdravstvenih djelatnika (Služba organizira i sudjeluje na brojnim kongresima, stručnim skupovima i tečajevima, a tri djelatnika SKM-a su kumulativno zaposlena na Medicinskom fakultetu Sveučilišta u Zagrebu kao nastavnici), tako u edukaciji i zdravstvenom prosvjećivanju pučanstva (sudjelovanje na javnim tribinama, istupi u medijima, kreiranje i distribucija edukativnih letaka i plakata). U tijeku je edukacija provoditelja pilot projekta u Virovitičko-podravskoj županiji u okviru reorganizacije organiziranog probira karcinoma vrata maternice u RH (prof. dr. sc. Jasmina Vraneš), te izdavanje edukativnog priručnika o korištenju HPV testa kao testa primarnog probira. Budući da je SKM jedina klinička mikrobiologija u RH akreditirana od strane HAA za provođenje HPV PCR testiranja, odabrana je za provođenje pilot projekta, te se očekuje početak testiranja u okviru organiziranog probira u ovoj županiji u 2023. godini. Djelatnici službe imali su više zapaženih medijskih istupa u cilju boljeg informiranja i edukacije javnosti vezano uz COVID-19 pandemiju, ali i druge teme vezane u područje rada SKM-a (rezistencija na antibiotike, mikrobiota ljudskog organizma, HPV test kao primarni test probira karcinoma vrata maternice, itd.).

Djelatnici SKM-a se pored stručne i edukativne uloge bave i znanstvenom djelatnošću, što je vidljivo kroz publikacije objavljene od strane djelatnika službe na temelju čega je odobreno u 2017. od strane Hrvatske zaklade za znanost trogodišnje financiranje znanstvenog projekta „*Novi i zapostavljeni virusni uzročnici infekcija dišnog sustava u vulnerabilnim skupinama bolesnika*“ (voditeljica prof. dr. sc. Sunčanica Ljubin Sternak) u ukupnom iznosu oko milijun kuna. Od 2019. Referentni centar za dijagnostiku spolno-prenosivih infekcija MZRH koji djeluje unutar službe suradnik je u provedbi novoodobrenog projekta HRZZ-a, a tema projekta je „*Prevalencija klamidijalne infekcije i rizično spolno ponašanje*“.

Služba je akreditirana po normi ISO HR EN ISO 15189 za odabrana ispitivanja iz područja Kliničke mikrobiologije, a 2016. joj je dodijeljen naziv „Referentni centar za dijagnostiku spolno-prenosivih infekcija“ od strane Ministarstva zdravstva RH (voditeljica prof. dr. sc. Jasmina Vraneš). Zbog toga je predviđena za izvršitelja testiranja na HPV genotipove visokog rizika (akreditirani hrHPV PCR test) u okviru pilot projekta MZRH, na temelju čijih rezultata će se izraditi smjernice za organizirani Nacionalni program probira karcinoma vrata maternice, gdje bi se zbog bolje osjetljivosti i veće točnosti i reproducibilnosti umjesto Papa testa upotrebljavao HPV test za primarni probir u žena >34 godine, kao što je u većini zemalja EU već uvedeno ili u postupku uvođenja, a što je je za cilj postavila i Svjetska zdravstvena organizacija 2020. godine.

**PROGRAM RADA**

* Klinička mikrobiološka dijagnostika.
* Proizvodnja mikrobioloških podloga.
* Mikrobiološki nadzor u okviru sanitarnog nadzora.
* Nadzor postupka sterilizacije za vanjske korisnike.
* Provedba preventivnih programa i znanstvenih istraživanja.

*Planirani prihodi u 2024. po izvorima:*

Prihodi od HZZO-a na temelju ugovornih obveza i prihodi od participacija (trenutni limit prema važećem ugovoru je probijen zbog zatvaranja čak četiri bolnice na području Grada za vanjske pacijente, tražen je dodatak ugovora za 2023. zbog neplaniranog prelijevanja pacijenata iz stacionarnih ustanova zbog građevinskih radova koji su u tim ustanovama započeli od ljeta, kojima se saniraju posljedice potresa u Zagrebu, a za 2024. planira se 100 % realizacija ugovora, uz povećanje ugovora za traženih 25 % zbog redistribucije pacijenata i povećanog priljeva uzoraka. Tako bi limit trebao iznositi 2.300.000 eura).

Prihodi od pružanja usluga na tržištu (u okviru sanitarnog nadzora i provođenja drugih mikrobioloških usluga na tržištu, plus dodatni prihod vezan uz dijagnostiku pertussisa (planira se prihod u iznosu oko 1.600.000 eura).

Pored toga, očekuje se financiranje HPV testiranja unutar provedbe pilot-projekta u sklopu reorganizacije Nacionalnog preventivnog programa probira karcinoma vrata maternice.

**ZAKONSKA PODLOGA NA KOJOJ SE ZASNIVA PROGRAM RADA SLUŽBE**

* Zakon o zdravstvenoj zaštiti (NN 150/08, 71/10, 139/10, 22/11, 84/11, 154/11, 12/12, 35/12, 70/12, 144/12 i 84/13).
* Zakon o zaštiti pučanstva od zaraznih bolesti (NN 79/07 i 113/08).
* Zakon o izmjenama i dopunama Zakona o zaštiti pučanstva od zaraznih bolesti  (NN 130/17)
* Pravilnik o načinu obavljanja zdravstvenih pregleda osoba pod zdravstvenim nadzorom (NN 116/18)

**IZVJEŠTAJ O POSTIGNUTIM CILJEVIMA I REZULTATIMA TEMELJENIM NA POKAZATELJIMA USPJEŠNOSTI U PRETHODNOJ GODINI**

U 2023. godini u Službi za kliničku mikrobiologiju biti će napravljeno ukupno približno 278.000 pretraga, od čega 202.000 pretraga u procesu mikrobiološke obrade različitih kliničkih uzoraka, a oko 76.000 pretraga u okviru sanitarnog pregleda (zdravstveni listovi- preventivni zakonom propisani pregledi).

U 2023. godini ukupno će u Službi biti proizvedeno oko 9.800 litara različitih vrsta mikrobioloških podloga. Od toga 73% proizvodnje biti će za vlastite potrebe dok će za Službu za zaštitu okoliša i zdravstvenu ekologiju biti priređeno ostatak podloga.

Usluga nadzora postupka sterilizacije metodom bioloških spora u 2023. godini biti će provedena ukupno oko 1.100 puta.

**NATURALNI POKAZATELJI I PREDVIĐANJE ZA SLJEDEĆU GODINU**

Tablica 1. Usporedba izvršenih pretraga u 2023. i predviđanje za 2024.

|  |  |  |  |
| --- | --- | --- | --- |
| **Broj pretraga po odjelima Službe za kliničku mikrobiologiju** | 2022. | **2023.** | **2024**. |
| *Odjel za vanjske korisnike (sanitarni nadzor stolice – tržište)* | 68.000 | 76.000 | 80.000 |
| Odjel za infekcije mokraćno-spolnog sustava | 69.000 | 76.000 | 80.000 |
| Odjel za infekcije dišnog sustava | 9.000 | 19.000 | 20.000 |
| Odjel za spolno-prenosive, krvlju-prenosive i sustavne infekcije | 40.000 | 46.000 | 50.000 |
| Odjel za molekularnu mikrobiologiju | 169.000 | 30.000 | 35.000 |
| Odjel za infekcije probavnog sustava | 30.000 | 34.000 | 35.000 |
| **UKUPNO** | 385.000 | **278.000** | **297.000** |
| **Proizvodnja podloga i kontrola sterilizacije za vanjske korisnike** |  |  |  |
| Odjel za mikrobiološke podloge i sterilizaciju, \_podloge- litre | 8.500 | 9.800 | 9.800 |
|  - spore | 1.200 | 1.100 | 1.200 |

Iz tablice je vidljivo da je broj pretraga koje će se u 2023. godini provesti viši od ugovorenih iznosa limita određenih ugovorom s HZZO-om pa je neophodno povećanje limita, za ovu i slijedeću godinu, a pored toga će do kraja godine još biti napravljeno i 5.000 PCR testiranja na pertussis/pasrapertussis što se financiran izvan limita odlukom HZZO-a od 1. prosinca 2023. godine. Očekuje se da će se testiranje na pertussis nastaviti i dalje u 2024. godini. Tablica pokazuje da kade se usporedi broj pretraga u 2022. godini i 2023. godina, ukupni broj pretraga raste i dalje (smanjeni je jedino broj testiranja na SARS-CoV-2 zabilježen tijekom 2023, nakon prestanka pandemije).

U sljedećoj godini se predviđa zadržavanje broja dijagnostičkih pretraga na razini 2023. godine, te i dalje lagani porast broja ugovorenih dijagnostičke pretrage koje ugovor s HZZO-om sukladno mreži pokriva, te obavljanje i pretraga koji se zasebno financiraju (testiranja vezanih uz sumnju na pertussis, te testiranja vezanih uz pilot projekt i uvođenje HPV testa kao primarnog testa probira). Očekuje se da će se trend povećanja broja pretraga učinjenih u svrhu sanitarnog nadzora zadržati , te stoga nešto više vrijednosti broja pretraga u odnosu na 2023.

# 4. Služba za zdravstvenu ekologiju

**SAŽETAK DJELOKRUGA RADA**

Služba za zdravstvenu ekologiju Zavoda provodi ispitivanja zdravstvene ispravnosti i kvalitete vode, hrane, predmeta opće uporabe, briseva, zraka, buke, tla i otpada te vodonepropusnosti vodoopskrbnih građevina i kanalizacijskih sustava. Ispitivanje zdravstvene ispravnosti i kvalitete uzoraka obuhvaća čitav niz kemijskih, fizikalno-kemijskih, bioloških, ekotoksikoloških te mikrobioloških analiza koje su propisane važećim zakonskim aktima, a provode se u svrhu utvrđivanja, praćenja i unapređenja zdravlja građana i očuvanja okoliša. Služba je osposobljena prema zahtjevima Norme HRN EN ISO/IEC 17025:2017 (ISO/IEC 17025:2017EN ISO/IEC 17025:2017) za ispitivanje hrane, hrane za životinje, vina, alkoholnih pića, predmeta opće uporabe, voda, mikrobiološke čistoće objekata, otpada, tla, muljeva, eluata, krutih oporabljenih goriva, zraka i građevnih proizvoda, uključujući i uzorkovanje hrane, voda, tla, muljeva, otpada, unutarnjeg zraka i krutih oporabljenih goriva.

Od 2003. godine pa nadalje, područje akreditacije se sustavno proširuje kako bi se zadovoljili strogi kriteriji u analizama okolišnih uzoraka te analizama vode i hrane. Služba je opremljena sofisticiranom analitičkom opremom iz koje posebno izdvajamo spektrometar masa za analizu izotopnog omjera 13C, 15N, 18O, 34S, 2H s periferijama: tekućinski kromatograf i elementarni analizator, analizator izotopnog omjera ugljika 13C i 12C izotopa. Osim navedenih instrumenata, Služba raspolaže s 4 HPLC, tri LC- MS/MS, DSA-TOF, 4 GC-MS, dva GC-MS/MS, dva GC-ECD, GC-FID, dva ICP-MS, četiri IC, dva AAS, PCR, X-ray analizator, dva AOX, 1 TOC (+ jedan koji je u otpisu), UV/VIS spektrofotometri, *Fluo-imager*, IR, ELISA, PCR i dr.) te stručno i tehnički ekipirana

U Službi je trenutno stalno zaposleno 88 djelatnika (49 djelatnika VSS, od toga jedan profesor, 17 doktora znanosti, dva magistra znanosti; 4 djelatnika VŠS, 25 djelatnika SSS i 5 NKV, te 5 djelatnika na određeno kao zamjena za djelatnike koji su na porodiljnom dopustu). Također, u Službi je trenutno i 12 pripravnika (5 VSS, 5 VŠS i 2 SSS) koji dio svog pripravničkog staža obavljaju na Odjelima Službe.

Na ključnoj analitičkoj opremi svake godine proširuje se opseg analitičkih parametara sukladno zahtjevima tržišta i zakonskim propisima. Za svaki od analitičkih parametara provedena je validacija i izvršena procjena mjerne nesigurnosti, a sve u svrhu dobivanja sigurnog i točnog rezultata, te proširenja broja akreditiranih metoda i područja akreditacije. Za svaki instrument osposobljena su 2 do 3 djelatnika kako bi oprema kontinuirano mogla biti u funkciji. Na opremi nabavljenoj tijekom 2020. godine za potrebe znanstveno-strukturnog projekta *Centar za sigurnost i kvalitetu hrane* provode se edukacije djelatnika te se i dalje postavljaju nove analitičke metode, za potrebe projekata čija održivost se prati pet godina i nakon 2022. godine odnosno nakon završetka projekta. Također ističemo kako se tijekom 2023. godine započelo sa komercijalizacijom dijela opreme nabavljene iz projekta, u visini do 20% radnih sati svakog od instrumenta.

Tijekom 2023. godine Odjeli su aktivno sudjelovali u provedbi državnih monitoringa koje provodimo u suradnji s Ministarstvom zdravstva, Ministarstvom poljoprivrede, Ministarstvom gospodarstva i održivog razvoja, Državnim inspektoratom (DIRH), Hrvatskim vodama, Gradskim uredom za socijalnu zaštitu, zdravstvo, branitelje i osobe s invaliditetom, Gradskim uredom za gospodarstvo, energetiku i zaštitu okoliša, te Hrvatskom agencijom za poljoprivredu i hranu (HAPIH). Podizvoditelji smo Zavodima u RH za provođenje monitoringa voda za parametre koje oni ne analiziraju.

Tijekom 2023. završene su aktivnosti na projektu „Istraživanje utjecaja klimatskih promjena na razvoj plijesni, mikotoksina i kvalitetu žitarica s prijedlogom mjera“, te projekt „Sustav za detekciju i praćenje kretanja zagađenja zraka u urbanim područjima“. Kao rezultat projekta „Istraživanje utjecaja klimatskih promjena na razvoj plijesni, mikotoksina i kvalitetu žitarica s prijedlogom mjera“ izrađena je brošura za postupcima, odnosno algoritmima ponašanja proizvođača žitarica koji im daje smjernice prilikom sjetve, berbe i skladištenja žitarica kako bi spriječili, odnosno prevenirali nastanak plijesni i razvoj mikotksina. Projektom „Sustav za detekciju i praćenje kretanja zagađenja zraka u urbanim područjima“ osigurana su 35 senzora za praćenje kakvoće zraka koji su implementirani u Ekološku kartu Grada Zagreba u svrhu praćenja parametara kakvoće zraka i procjene mogućih utjecaja na zdravlje ljudi.

Nastavljene su aktivnosti provedbe započetih projekata koje smo aplicirali pri Hrvatskoj zakladi za znanost s partnerima (PBF, IMI, Agronomski, IRB), te „GreenScape: Climate-proof landscape through renaturing urban areas, poziv Interreg Central Europe“ projekt. Kroz godinu je nastavljen rad na razvoju projektnih prijava od kojih su neke u tijeku.

Unutar Službe djeluju tri Nacionalna referentna laboratorija (NRL) za mikotoksine u hrani i hrani za životinje, NRL za biljne toksine i NRL za pesticide. Djelatnici navedenih NRL kontinuirano se stručno usavršavaju u Europskim referentnim laboratorijima (EURL) kako bi svoje znanje prenijeli svim ovlaštenim laboratorijima u RH. Edukacija djelatnika obavlja se o trošku Europske Unije, kao i provedbe PT – shema. Djelatnici će i tijekom 2023. nastaviti sudjelovati na radionicama organiziranih od strane EURL-a te razvijati analitičke metode sukladno njihovim uputama.

Kontinuiranim usavršavanjem djelatnika te uvođenjem novih analitičkih metoda uz proširenje broja analiziranih parametara, prvenstveno pesticida i dalje smo vodeća ustanova za zdravstvenu ekologiju na području ispitivanja parametara iz okoliša, a kroz usluge Odjela za procjenu rizika dajemo i dodatnu vrijednost našim analizama gdje uz nesukladan uzorak kupac dobije i tumačenje o mogućim rizicima te utjecajima na zdravlje populacije koja će se koristiti bilo hranom ili predmetima koji nisu zadovoljili parametre zdravstvene ispravnosti.**PROGRAM RADA SLUŽBE**

Tijekom 2023. godine Služba je uspješno provela reakreditacijski postupak od strane Hrvatske akreditacijske agencije, u svrhu dobivanja Potvrde o akreditaciji za novo petogodišnje razdoblje. U tijeku je nabava analitičke opreme neophodne za nastavak rada i razvoja analitičkih metoda u Službi, a koja će značajno unaprijediti rad Službe uvođenjem novih analitičkih metoda sukladno zahtjevima tržišta i zakonskim propisima.

**Odjel za zdravstvenu ispravnost i kvalitetu voda**

Odjel za zdravstvenu ispravnost i kvalitetu voda akreditiran je sukladno međunarodnoj normi HRN EN ISO/IEC 17025 za ispitne laboratorije i to za uzorkovanje vode za ljudsku potrošnju, bazensku, otpadnu i podzemnu vodu, određene fizikalno-kemijske, kemijske i mikrobiološke pokazatelje u pitkoj, podzemnoj, površinskoj, otpadnoj vodi i vodi za kupanje te nepropusnost vodoopskrbnih i kanalizacijskih sustava.

Planirani prihodi po izvorima:

1. Monitoring vode za ljudsku potrošnju iz javnih vodoopskrbnih sustava Grada Zagreba i ispitivanje kakvoće vode za kupanje iz gradskih kupališta
2. Monitoring radioaktivnih tvari u vodi za ljudsku potrošnju za Grad Zagreb
3. Monitoring voda po dionicama Hrvatskih autocesta
4. Monitoring voda za naručitelja HEP d.o.o.
5. Monitoring podzemnih voda vodocrpilišta Grada Zagreba
6. Monitoring podzemnih voda na lokacijama Hrvatskih željeznica
7. Ispitivanje otpadnih voda u podružnicama Zagrebačkog Holdinga
8. Ispitivanje bazenskih voda na području Grada Zagreba i u termalnim centrima u Republici Sloveniji
9. Ispitivanje vode za ljudsku potrošnju u dječjim vrtićima, osnovnim školama i domovima za starije na području Grada Zagreba
10. Usluge na tržištu – strateški partneri: *Dukat, FINA, Vodoopskrba i odvodnja Zagreb, Vodoopskrba i odvodnja Zaprešić, VG vodoopskrba, Zagrebačke otpadne vode*.

Početkom 2023. godine na snagu je stupio novi Pravilnik o parametrima sukladnosti, metodama analize, monitoringu i planovima sigurnosti vode za ljudsku potrošnju te načinu vođenja registra pravnih osoba koje obavljaju djelatnost javne vodoopskrbe kojim se propisuje određivanje somatskih kolifaga i regulira ispitivanje Legionelle u vodi za ljudsku potrošnju. Metoda za određivanje somatskih kolifaga je postavljena i u primjeni.

Dalje, važeća zakonska regulativa propisuje određivanje makrolidnih i sulfonamidnih antibiotika u površinskim i podzemnim vodama te u otpadnim vodama prema zahtjevima kupaca, pa je potrebno uvesti navedene metode ispitivanja u pojedinim matriksima.

U sklopu Centra za sigurnost i kvalitetu hrane u Odjelu je nabavljen ionski kromatograf na kojem će biti postavljene metode određivanja ionskog sastava prirodnih mineralnih i izvorskih voda.

**Odjel za sigurnost i kvalitetu predmeta opće uporabe**

Odjel za sigurnost i kvalitetu predmeta opće uporabe (POU) novi je odjel u Službi čije je djelovanje započelo u srpnju 2023. godine usvajanjem nove sistematizacije Zavoda. Predmeti opće uporabe (POU) zauzimaju značajno mjesto u zaštiti zdravlja i sigurnosti ljudi. Nema sigurne hrane, sigurne vode i okoliša ako posuđe, ambalaža, sustav vodovodne mreže (cijevi, slavine...) i udio kontaminanata u ambalaži koja se odlaže u okoliš nije ispitan i nisu zadovoljeni zakonski postavljeni kriteriji sigurnosti. Djelatnost Odjela za sigurnost i kvalitetu predmeta opće uporabe očituje se u analizama kvalitete i zdravstvene ispravnosti odnosno sigurnosti POU. POU obuhvaćaju široko područje proizvoda i materijala a prema Zakonu o predmetima opće uporabe (N.N. 39/13, 47/14, 114/18, 53/22) dijele se na:

1. Materijale i predmete koji dolaze u neposredan dodir s hranom (posuđe, pribori, oprema, uređaji i ambalaža)
2. Materijali i predmeti koji dolaze u neposredan dodir s vodom za ljudsku potrošnju (spremnici, cijevi, zasuni, brtvila, slavine...)
3. Predmete široke potrošnje koji obuhvaćaju:
	1. Kozmetičke proizvode i ambalažu za kozmetičke proizvode
	2. Dječje igračke
	3. Sredstva za održavanje čistoće u kućanstvu i industriji
	4. Duhan i duhanske prerađevine, e-tekućine i pribor za pušenje
	5. Predmete koji pri uporabi dolaze u neposredan dodir s kožom i/ili sluznicom (tekstil, obuća, higijenski pribor, papir, pelene, higijenski ulošci)
	6. Nakit, tatto boje i naljepnice te permanentna šminka

Svako područje POU praćeno je zasebnim zakonskim okvirima od kojih su neki doneseni na razini Europske unije (harmonizirano zakonodavstvo / Uredbe) a većina je još uvijek regulirana zakonodavstvom na nacionalnoj razini (Zakon, Pravilnici). U svrhu stalnog poboljšanja kvalitete rada i usluga prema korisnicima Odjel za sigurnost i kvalitetu predmeta opće uporabe ovlašten je od strane Ministarstva zdravstva za provođenje službenih kontrola i nadzora tržišta za područje POU. Odjel u sklopu Službe za zdravstvenu ekologiju akreditiran prema zahtjevima norme HRN EN ISO/IEC 17025. U primjeni je i veliki broj razvijenih neakreditiranih metoda koje prate najnovije zahtjeve zakonskih okvira EU komisije i nacionalnog zakonodavstva s ciljem daljnjeg proširenja područja akreditacije u suradnji s Odjelom za analitičke tehnike. Djelatnici Odjela za sigurnost i kvalitetu POU aktivno sudjeluju, kao ovlaštene osobe NZJZ Dr. Andrija Štampar, u Povjerenstvima i radnim skupinama Ministarstvom zdravstva i Državnog inspektorata (DIRH) u izradi novih zakonskih okvira (Zakona i Pravilnika) vezano za kontrolu i sigurnost POU.

Nadalje, djelokrug rada Odjela uključuje znanstveno istraživački rad kao i suradnju s različitim industrijskim institucijama u svrhu poboljšanja kvalitete i produljenja roka uporabe proizvoda odabirom sigurne ambalaže i uvjeta skladištenja.

Odjel je i nastavna baza za zdravstveno Veleučilište za studente sanitarnog smjera za područje POU. Na odjelu se svake godine izradi nekoliko završnih i diplomskih radova iz područja kvalitete i sigurnosti POU.

Realizirane aktivnosti odjela u 2023. godini:

- Provedeni su svi planirani monitorinzi u prometu s tržišta RH (dućani) u suradnji s DIRH-om (posuđe, dude varalice, dječje igračke, kozmetika, dječji baloni ) u vrijednosti cca 25.000 €

- Proveden je projekt monitoringa tržišta grada Zagreba u suradnji s Gradskim uredom (20.000 €)

- Proveden je i završen razvojno-inovativni projekt u suradnji s Lively Roaster u iznosu od 15.000 €

- U 2023. godini sudjelovali smo u izradi novog *Pravilnika o parametrima zdravstvene ispravnosti materijala i predmeta koji dolaze u dodir s vodom namijenjenom za ljudsku potrošnju (NN 64/2023)* a koji je stupio na snagu u lipnju 2023. godine.

-Odjel se u 2023. godini dodatno osposobio za izradu Sigurnosno tehničkih listova (STL) za sredstva za održavanje čistoće u kućanstvu i industriji i eterična ulja što je rezultiralo većim brojem zahtjeva i realizacijom istih

-U 2023. godini na Odjelu za sigurnost i kvalitetu POU sklopljeno je 7 novih ugovora o poslovnoj suradnji s manjim i srednjim proizvođačima i trgovačkim centrima:

1. Spar Hrvatska (kompletna kontrola POU)
2. Lively Roasters (kozmetički proizvodi i sredstva za čišćenje)
3. Kenty (kompletna kontrola POU)
4. Violeta Grude (kompletna kontrola POU)
5. Violeta Hrvatska (kompletna kontrola POU)
6. Meyer Hrvatska (kozmetički proizvodi i sredstva za čišćenje)
7. Marina Lab opus (kozmetički proizvodi i sredstva za čišćenje)

Planirani prihodi po izvorima za 2024. godinu:

* Provedba službenih kontrola prilikom uvoza POU u suradnji s Državnim inspektoratom (Granična sanitarna inspekcija)
* Monitoring POU u prometu na tržištu RH u suradnji s Državnim inspektoratom RH (DIRH)
* Provedba monitoringa predmeta opće uporabe u suradnji s Gradskim uredom za zdravstvo
* Provedba projekta Plavi ceker u suradnji s Gradskim uredom (kozmetika s prirodnim sastojcima)
* Usluge na tržištu – strateški partneri i ugovorni suradnici; *Metro Cash & Carry Hrvatska, Zagrebačka pivovara, Konzum, Franck, Lidl Hrvatska, Spar Hrvatska, Dukat, Ledo, Kaufland, Coca Cola Violeta Grude, Violeta Hrvatska, Marina Lab opus, Meyer, Kenty, Vodoskok, Tetrapak, Lively Roasters, Vetropak straža*, Dunapack, Eco papir, Milla kozmetika, Marines, SHP Zagreb i drugi.
* Projekti financirani iz drugih izvora: U Odjelu se kontinuirano provode više inovativnih projekata o kozmetičkim proizvodima i ambalaži.

Odjel u 2024. godina planira uz redovne aktivnosti proširiti i svoju uslužnu djelatnost prema zahtjevima novih zakonskih odredbi i zahtjevima tržišta i ugovorenih suradnika. Potrebe su to kako bi smo mogli davati potpuniju ocjenu sukladnosti u našim Izvještajima o ispitivanju te kako bi se smanjile potrebe za uslužnim analizama u vanjskim laboratorijima:

Planiraju se uvesti slijedeće usluge:

* Proširenje akreditacije na metode od interesa kupaca u suradnji s Odjelom za analitičke tehnike (bisfenol A, ftalate, amine, globalne migracije)
* uvođenje metoda za određivanje nitrozamina u elastomerima (dude, baloni) i mineralnih ulja MOAH i MOSH u materijalima za ambalažu na zahtjev DIRH-a kako bi smo mogli provoditi monitoring tržišta
* Uvođene novih metoda vezano za tvari s posebno zabrinjavajućim svojstvima (SVHC, Substance of very high concern)
* Uvođenje novih analiza vezano za PFOS tvari ( obavezno perfluorooktanska kiselina u stick premazi na posuđu) kako bi smo mogli strankama pružati potpunije usluge za ocjenu zdravstvene ispravnosti
* Uvođenje analize određivanja BADGE spojeva u ambalaži od umjetne mase
* u suradnji s Odjelom za higijenu okoliša uvesti osnovne metode o ispitivanju biorazgradivosti materijala koji se koristiti u proizvodnji POU kao zamjena za mikroplastiku.

Jednako tako planiraju se i tijekom 2024. godine razvijati manji projekti u suradnji s industrijom na području ispitivanja kvalitete ambalaže kao i inovativni projekti za kozmetičke proizvode.

Važno je napomenuti da tržište raste i sve se više koriste novi materijali i sirovine za proizvodnju POU što pridonosi i i većem razvoju znanosti s područja identifikacije potencijalno štetnih tvari koje je nužno ispitati kako bi se proizvod stavio na tržište. Zato trebamo težiti da nam se usluge u tom pogledu povećavaju i kao akreditirane i neakreditirane kako bi smo mogli zadovoljiti potrebe tržišta i svojih kupaca. A da bi se sve navedeno moglo realizirati potrebno je uz odgovarajuću opremu osigurati i određeni broj stručnog osoblja, stoga je u planu zaposliti nove djelatnike u skladu s novom sistematizacijom i planom zapošljavanja.

**Odjel za kvalitetu i zdravstvenu ispravnost hrane**

Kontrola zdravstvene ispravnosti hrane i predmeta opće uporabe, ali i nadzor nad objektima u kojima se hrana proizvodi i distribuira, od velike je važnosti za svakog potrošača. Djelatnost Odjela za zdravstvenu ispravnost i kvalitetu hrane i predmeta opće uporabe očituje se u analizama zdravstvene ispravnosti i kvalitete hrane, prehrambenih sirovina i aditiva, koji se analitički i organoleptički provjeravaju na različite parametre propisane EU i RH legislativom, ili proizvođačkim specifikacijama.

Planirani prihodi po izvorima:

1. Monitoring hrane (meda i mliječnih proizvoda), monitoring kontaminanata i aditiva u hrani u suradnji s Državnim inspektoratom RH
2. Monitoring pesticida, u suradnji s Ministarstvom poljoprivrede, a kojeg provodi Državni inspektorat RH
3. Provedba službenih kontrola prilikom uvoza hrane i predmeta opće uporabe u suradnji s Državnim inspektoratom (Granična sanitarna inspekcija)
4. Provedba projekta Plavi ceker u suradnji s Gradskim uredom za poljoprivredu
5. Usluge na tržištu – strateški partneri: *Dukat, Kaufland Hrvatska, Coca Cola, Zagrebačka pivovara, Konzum Plus, Franck, Atlantic Grupa, Lidl Hrvatska, Spar Hrvatska, Hrvatske šume, Jamnica Plus*, dr.
6. Tijekom protekle godine, odnosno tijekom provedbe EU Projekta *Centar za sigurnost i kvalitetu hrane*, dio aktivnosti bio je usmjeren na davanje usluga malim proizvođačima, te očekujemo i tijekom 2024. godine da se njihov broj poveća osobito uzoraka kao što su med, maslinovo ulje, uzorci industrijske konoplje, itd. Tome u prilog ide stupanje na snagu (01.01.2023.) novih zahtjeva iz Uredbe o najvećim dopuštenim količinama kontaminanata u hrani. Iz navedenog razloga planira se u narednom periodu uspostaviti nove metode i akreditirati ih zajedno s odjelom za Analitiku te dobiti ovlaštenje od Nadležnog tijela (MPS). U tu svrhu planira se uspostaviti metode za određivanje tropanskih alkaloida, analize na opijum i kodein, THC spojeve, CBD -spojeve i perklorate u hrani.
7. Projekti financirani iz drugih izvora: U Odjelu se kontinuirano provode više inovativnih projekata o prehrani, poljoprivredi, farmaciji i zdravstvu.

U tijeku je i planiranje za nastavak provedbe vrlo uspješnog završenog projekta *Utjecaj klimatskih promjena na razvoj plijesni, mikotoksina i kvalitetu žitarica sa prijedlogom mjera* financiran sredstvima Europske Unije. Očekuje se raspis novog poziva za slijedeće programsko razdoblje (2024. – 2026.)

**Odjel za sanitarnu mikrobiologiju**

Ispitivanja zdravstvene ispravnosti hrane, predmeta opće uporabe i okolišnih uzorakaobzirom na mikrobiološke parametre te praćenje indikatorskih mikroorganizama u procesima čišćenja u objektima pod sanitarnim nadzorom imaju veliko značenje za zdravlje ljudi. Odjel u hrani ispituje patogene mikroorganizme koji mogu uzrokovati trovanja hranom, mikroorganizme koji uzrokuju kvarenje hrane, ali i mikroorganizme koji su poželjni u hrani kao što su to probiotičke bakterije. Što se tiče predmeta opće uporabe ispituju se mikrorganizmi koji su štetni za kožu i sluznice te otpornost određenih proizvoda na kontaminaciju. Isto tako sve češće se ispituje radni okoliš na prisutnost različitih mikroorganizama koji mogu štetno utjecati na zdravlje ljudi.

U svom radu koristi se zakonodavstvo EU, ali i različite pravilnici, vodiči i preporuke ovisno o zahtjevima ispitivanja (Zakon o higijeni hrane i mikrobiološkim kriterijima za hranu, Vodič za mikrobiološke kriterije za hranu (Ministarstvo poljoprivrede) te Zakon o predmetima opće uporabe).

Odjel se aktivno uključio u nove izazove što se tiče pandemije sa SARS-CoV-2 i uveo je novu metodu detekcije virusa u zraku i na brisevima. Također, Odjel planira planira uvesti metode detekcije GMO iz hrane i omogućiti trening barem dvije osobe u stručnom laboratoriju koji se bavi molekularnim tehnikama kako bi se uređaj real time PCR počeo što prije upotrebljavati s dobrim rezultatima.

Također, planira se u rutinsko ispitivanje uvođenje molekularnih tehnika koje istovremeno mogu detektirati više tipova enterohemoragične *Escherichia coli* što je naročito važno za klice koje su sve popularnija hrana. Ovo zahtjeva zapošljavanje barem jedne osobe koja bi se veći dio radnog vremena bavila molekularnim tehnikama i pratila nove spoznaje u ovom području.

Jednako tako sukladno svojim mogućnostima planira se razvoj novih poslova u području analiza kozmetičkih proizvoda te mikrobiologije zraka.

Također, u planu je proširenje broja usluga u području zaštite na radu, u sklopu kojeg se rade i biološki agensi, te ispitivanja rezistencije patogenih izolata iz hrane i okoliša.

Odjel je zbog rastućeg problema antimikrobne rezistencije pojačao suradnju s Službom za kliničku mikrobiologiju i izolate patogenih bakterija iz hrane šalje na ispitivanje antimikrobne rezistencije te se na taj način želi pridružiti kampanji *Zajedno spriječimo antimikrobnu rezistenciju* pristupom *One Health* – sveobuhvatni pristup zdravlju čovjeka, životinja i okoliša.

Odjel svakodnevno odgovara na upite građana, OPG-a, malih poduzetnika koji se bave proizvodnjom hrane i/ili koji su pod sanitarnim nadzorom. Odjel je izrado letak koji će upoznati ljude s mikrosvijetom kojim se naš Odjel bavi, upozoriti na moguće opasnosti i osvijestiti potrebu za ispitivanjima mikroorganizama koji izazivaju bolesti, a mogu se izbjeći pravilnim pristupom.

Sukladno razvoju analitičkih metoda i potrebama tržišta u Odjelu se planira zapošljavanje djelatnika sukladno Planu zapošljavanja.

Planirani prihodi po izvorima:

1. Monitoring hrane i predmeta opće uporabe, Gradski ured za zdravstvo.
2. Monitorinzi u suradnji s Ministarstvom zdravstva i Ministarstvom poljoprivrede
3. Suradnja s vanjskim suradnicima *(Švajger, ID Eko, Fučkala, ICC i dr.)*
4. *Usluge na tržištu –* strateški partneri *Dukat, Sirela, KIM, Zvijeza,, Vindija, Coca Cola, Studentski centar, Kaufland, BTA i dr.*
5. Ugovorni partneri – bolnice, škole, vrtići, domovi za stare i nemoćne i ostali ugovorni partner
6. Monitoring obrađenog medicinskog otpada – Državni inspektorat
7. Mikrobiološke analize radnog okoliša.

**Odjel za analitičke tehnike**

Odjel za analitičke tehnike unutar Službe za zdravstvenu ekologiju Nastavnog zavoda za javno zdravstvo osigurava kvalitetnu analitičku podršku ostalim odjelima Službe radi analize udjela onečišćenja i kontrole kvalitete uzoraka. Analiziraju se različite vrste uzoraka kao što su hrana, dodaci prehrani, predmeti opće uporabe, materijali koji dolaze u kontakt s hranom, pitka i otpadna voda, zrak, tlo i otpad. Svoju kompetentnost za provođenje analiza Odjel potvrđuje sudjelovanjem u međulaboratorijskim usporedbenim ispitivanjima na kojima se postižu odlični rezultati sukladno Pravilniku o provođenju analitičkih metoda i tumačenju rezultata NN 2/05.

U sklopu Odjela djeluju nacionalni referentni laboratoriji (NRL) za mikotoksine i biljne toksine u hrani i hrani za životinje, te referentni laboratoriji za pesticide u voću i povrću te u žitaricama i za određivanje pesticida SRM metodama. NRL-ovi su obvezni provoditi obveze iz ovlaštenja, biti tehnička i znanstvena podrška Ministarstvima i službenim laboratorijima, te provoditi zadatke prema zahtjevima Europskih referentnih laboratorija za navedena područja (EURL).

Također, djelatnici koji provode djelatnosti NRL-a se moraju dodatno usavršavati u europskim referentnim laboratorijima što znači da su obvezni odlaziti na godišnje skupove i radionice u organizaciji EURL-ova, uvoditi nove parametre i metode sukladno EU propisima i zahtjevima.

U 2024. godini prvenstveno nam je u planu nastavak razvoja metoda iz područja biljnih toksina koji se sve više traže na tržištu, a, koliko nam je poznato, većina ih se za sada ne određuje u laboratorijama na području HR. Vrlo tražene su analize biljnih toksina koji pripadaju skupini pirolizidinskih alkaloida, te u tom smislu planiramo proširenje ponude naših usluga na tržištu.

Nadalje, u planu nam je povećavanje broja analiziranih pesticida i vrsta uzorka u kojima se mogu određivati. U 2024. godini planiramo čim prije uvesti ostatak vrlo složenih analiza (prvenstveno PFAS) a za koje smo čekali nabavu standarda i prilagodbu postojećih instrumenata. Tijekom 2023 godine uspješno su uvedene metode analiziranja halooctenih kiselina koje će se staviti u cjenik zavoda, te će se tijekom sljedećih godina nuditi kupcima kao potencijalna usluga.

Sukladno svojim mogućnostima, Odjel će intenzivno nastaviti s uvođenjem novih parametara i metoda te proširenjem postojećih metoda prema zahtjevima ostalih Odjela odnosno Ugovora s kupcima, a sve kako bi se Zavod što bolje pozicionirao na tržištu. Sa nabavkom novog instrumenta GC-MS otvorit će se mogućnost uvođenja Nitrozamina, te će nakon postavljanja metode i ovo biti jedan od ispunjenja zahtjeva ostalih Odjela. Također provedbom nabave instrumenta HPLC tijekom 2024 godine omogućit će se Odjelu efikasnije provođenje postojećih metoda i uvođenje novih metoda sukladno potrebama.

Odjel planira u idućoj godini povećati broj akreditiranih metoda/parametara u svrhu dobivanja ili proširenja područja Ovlaštenja, te povećavanja vjerojatnosti za sklapanje Ugovora s kupcima i provođenje nacionalnih monitoringa.

Vezano uz opremu odnosno instrumente nabavljene iz projekta *Centar*, prvenstveno EA LC IRMS, *Picarro*, LC-MS/MS, GC-MS/MS te LC-ICP/MS, Odjel planira participirati u projektima kako domaćim tako i međunarodnim, u kojima bi se mogle razvijati metode na navedenoj opremi. Naročito su zanimljive analize vezane za područje utvrđivanja autohtonosti odnosno patvorenosti i zemljopisnog podrijetla gdje bi navedena oprema bila iznimno korisna.

Sukladnu povećanju analitičkih metoda planira se zanavljanje opreme i prema potrebi zapošljavanje djelatnika posebno na mjestima gdje djelatnici odlaze u mirovinu.

Planirani prihodi po izvorima:

Prema ugovorima i programima ostalih odjela.

U 2024. godini nastavljamo sa aktivnostima i analizama uzoraka vezanim za sljedeće projekte:

* *Centar za sigurnost i kvalitetu hrane*
* *Tehnologija preprekama i 3D printanje za okolišno prihvatljivu proizvodnju funkcionalnih voćnih sokova*, IP-2019-04
* *Izloženost piretroidnim i organofosfatnim insekticidima u djece – procjena rizika od štetnih učinaka na neuropsihološki razvoj i hormonski status*, projekt HRZZ (2019-04-7193)
* *Indirektni utjecaj globalnog zagrijavanja na fiziološke parametre sisavaca prehranom biljkama uzgojenim pri visokoj temperaturi* – TEMPHYS, IP-2020-02-7585

**Odjel za higijenu okoliša**

Odjel za higijenu okoliša provodi fizikalno-kemijska i mikrobiološka ispitivanja zraka, tla, otpada, muljeva i sedimenata; ekotoksikološka ispitivanja otpadnih voda i predmeta opće uporabe te biološke razgradnje, aerobiološka (monitoring alergenog peluda u zraku) te melisopalinološka (sadržaj peluda u medu) ispitivanja. Također, Odjel provodi ispitivanja iz područja zaštite na radu. Odjel posjeduje ovlaštenja od strane nadležnih Ministarstava te obavlja djelatnosti u skladu s važećim Pravilnicima.

U skladu s ovlaštenjem Ministarstva gospodarstva i održivog razvoja za izradu elaborata o usklađenosti proizvoda s mjerilima u postupku ishođenja znaka zaštite okoliša *Prijatelj okoliša* i znaka *EU Ecolabel* planira se jačanje kapaciteta Odjela u suradnji s ostalim odjelima Službe.

Tijekom 2024. planira se uvesti analiza biološke razgradnje mikročestica sintetičkih polimera (mikroplastike)  metodama za određivanje biološke razgradnje (HRN EN ISO 9439:2000 i HRN EN ISO 10707:2000) predloženima u Dodatku 15. Uredbe komisije (EU) 2023/2055 od 25. rujna 2023. Ukoliko bude prihvatljivog natječaja za Zavod planira se i prijava projekata iz područja rada Odjela.

Tijekom 2024. godine planira se i pokrenuti postupak te ishoditi ovlaštenje Ministarstva poljoprivrede za analize kvalitete tla. Planira se kontaktirati kupce koje smo tijekom godina izgubili na tržištu kao i pokušati pridobiti nove.

Planirani prihodi po izvorima:

1. Usluge analize i karakterizacije otpada, analize kontaminacije tla, muljeva i sedimenata.
2. Usluge mjerenja odlagališnog plina, praćenje kvalitete zraka – ukupna taložna tvar u zraku.
3. Usluge na tržištu za ekotoksikološka ispitivanja i biološke razgradnje.
4. Melisopalinološke analize
5. Usluge na tržištu iz područja zaštite na radu – procjena rizika, mjerenje fizikalnih, kemijskih i bioloških štetnosti u životnom i radnom okolišu.
6. Pružanje usluga Zavodu za potrebe ispitivanja radnoga okoliša.
7. Program zdravstvene ekologije: Program monitoringa peludi u zraku i Program biometeorološka prognoza
8. Program zdravstvene ekologije: Program praćenja kvalitete zraka na automatskom mjernoj postaji posebne namjene grada Zagreba Mirogojska cesta
9. Ekološka karta Grada Zagreba: Monitoring kontaminacije tala urbanih površina grada.

**Odjel za procjenu rizika**

Odjel za procjenu rizika izdaje specijalistička stručna mišljenja, korektivne mjere i preventivne preporuke o laboratorijski utvrđenim nesukladnim rezultatima i o utjecaju čimbenika iz okoliša na ljudsko zdravlje, na zahtjev fizičkih, pravnih osoba ili nadležnih institucija. Uspostavljeno je procesuirano izdavanje stručnih mišljenja i preporuka uz nesukladne analitičke izvještaje financirane iz lokalnih ili nacionalnih monitoringa u javnozdravstveno značajnim institucijama. Tijekom 2024. godine planirano je, u skladu s izmjenom zakonodavnog okvira praćenja nesukladnih uzoraka zbog prisutnosti legionela u vodi kućne vodoopskrbne mreže prioritetnih objekata, uvođenje procesuiranog izdavanja stručnih mišljenja i preporuka i za ovo područje.

Odjel sudjeluje u jačanju internih kapaciteta za procjene utjecaja okoliša na zdravlje, u odabiru točaka uzorkovanja, parametara laboratorijskih analiza za uzorke u okolišu, te u projektnim aktivnostima na razini ustanove ili izvan iste (javnozdravstvene akcije, radionice ili pisanje strateških dokumenata s uključenjem zajednice, prijave i realizacije projekata) i komunikaciji s građanima, o okolišu i zdravlju, pojedinačno kroz odgovore na upite i putem sredstava javnog informiranja.

Planirani prihodi po izvorima:

1. Sufinanciranje djelatnosti zdravstveno-ekološkog tima
2. Sufinanciranje sati radna na projektnim aktivnostima u sklopu odobrenog projekta „*GreenScape: Climate-proof landscape through renaturing urban areas*“, poziv Interreg Central Europe
3. Savjetodavne usluge na tržištu (institucijska oznaka „Kontrolirana kvaliteta“, procjene utjecaja i rizika iz okoliša na zdravlje populacije ili pod-populacijskih podskupina)
4. Savjetodavne usluge procjene sukladnosti uvedenog sustava sigurnosti voda i procjena rizika od legionela za kućne vodoopskrbne mreže u prioritetnim objektima u gradu Zagrebu

**Centar za sigurnost i kvalitetu hrane**

Centar za sigurnost i kvalitetu hrane regionalna je znanstveno-istraživačka platforma koja omogućava privlačenje vrhunskih znanstvenika, provođenje novih znanstveno-istraživačkih projekata, povećanje broja istraživača koji rade na poboljšanoj IRI infrastrukturi, unapređenje nastavnih aktivnosti Nastavnog zavoda za javno zdravstvo "Dr. Andrija Štampar" i Agronomskog fakulteta Sveučilišta u Zagrebu te povećanje broja znanstveno-istraživačkih radova.

U Centru se provode znanstvena istraživanja na opremi nabavljenoj u okviru projekta *Centar za sigurnost i kvalitetu hrane* iz Operativnog programa konkurentnost i kohezija iz Europskog fonda za regionalni razvoj, KK.01.1.1.02.0004.

Centar se nalazi na dvije lokacije, na lokaciji Nastavnog zavoda i lokaciji partnera – Agronomski fakultet Sveučilišta u Zagrebu, Laboratorij za senzorska svojstva poljoprivrednih prehrambenih proizvoda.

Tijekom 2024. godine provodit će se znanstveno istraživački projekti koji ujedno predstavljaju i ključna područja u kojima će se odvijati aktivnosti Centra:

* određivanje izvornosti i zemljopisnog podrijetla prehrambenih proizvoda
* kontrola patvorenosti prehrambenih proizvoda
* valorizacija i kontrola organske hrane
* vrednovanje senzornih svojstava hrvatskih izvornih poljoprivrednih i prehrambenih proizvoda.

U narednoj godini planira se diseminacija rezultata proizašlih iz projekta Centar za sigurnost i kvalitetu hrane te prijava novih projekata na nacionalne i europske fondove u suradnji sa suradnim znanstvenim institucijama Agronomskim fakultetom, Prehrambeno biotehnološkim fakultetom, Farmaceutsko biokemijskim fakultetom, Prirodoslovno matematičkim fakultetom, Medicinskim fakultetom te Institutom za medicinska istraživanja i medicinu rada.

**ZAKONSKA PODLOGA NA KOJOJ SE ZASNIVA PROGRAM RADA SLUŽBE ZA ZDRAVSTVENU EKOLOGIJU**

*Tablica 1. – Popis ovlaštenja i odobrenja*

| *R. br.* | *Ovlaštenje* | *Područje* | *Odobrenje* |
| --- | --- | --- | --- |
| Ministarstvo poljoprivrede |
|  | Služba za zdravstvenu ekologiju – odluka Ministarstva poljoprivrede o određivanju nacionalnog referentnog laboratorija | *Određivanje prisutnosti alergena porijeklom iz mlijeka u medu* | Klasa: UP/I-322-01/16-01/750Urbroj: 525-10/1308-16-4Datum izdavanja ovlaštenja: 06.07.2016.Ovlaštenje vrijedi do: opoziva |
|  | Služba za zdravstvenu ekologiju – odluka Ministarstva poljoprivrede o određivanju nacionalnog referentnog laboratorija  | *Utvrđivanje patvorenosti meda* | Klasa: UP/I-322-01/14-01/1408Urbroj: 525-10/1307-14-2Datum izdavanja ovlaštenja: 15.07.2014.Ovlaštenje vrijedi do: opoziva |
|  | Služba za zdravstvenu ekologiju (Odjel za zdravstvenu ispravnost i kvalitetu hrane i predmeta opće uporabe) – ovlašteni referentni laboratorij  | *Ispitivanje mikotoksina u hrani i hrani za životinje* | Klasa: UP/I-310-26/13-01/56 Urbroj: 525-10/1307-14-7Datum izdavanja ovlaštenja: 18.03.2014. Ovlaštenje vrijedi do: opoziva |
|  | Služba za zdravstvenu ekologiju  | *Uzorkovanje i ispitivanje hrane, hrane za životinje, ispitivanje prirodne mineralne, stolne i izvorske vode* | Klasa: UP/I-322-01/18-01/42Urbroj: 525-10/0538-20-5Zagreb, 20. siječnja 2020. godineOvlaštenje vrijedi do: opoziva |
|  | Služba za zdravstvenu ekologiju  | *Uzimanje uzoraka i ispitivanje voda* | Klasa: 325-07/16-01/01Urbroj: 525-12/0988-16-3 Datum izdavanja ovlaštenja: 24.02.2016. Ovlaštenje vrijedi do: 24.02.2026. |
|  | Nastavni zavod za javno zdravstvo „Dr. Andrija Štampar“  | *Ispitivanja vodonepropusnosti građevina za odvodnju i pročišćavanje otpadnih voda* | Klasa: UP/I-325-07/14-01/01Urbroj: 525-12/0987-14-2Datum izdavanja ovlaštenja: 12.03.2014.Ovlaštenje vrijedi do: 12.03.2024. |
|  | Služba za zdravstvenu ekologiju  | *Referentni laboratorij za ispitivanje pesticida* | Klasa:UP/I-322-01/17-01/120Urbroj: 525-10/0766-19-16Datum izdavanja ovlaštenja: 04.01.2019.Ovlaštenje vrijedi do: opoziva |
|  | Služba za zdravstvenu ekologiju  | *Referentni laboratorij za ispitivanje biljnih toksina u hrani i hrani za životinje* | Klasa:UP/I-322-01/21-01/34Urbroj: 525-10/1304-21-3Datum izdavanja ovlaštenja: 06.12.2021.Ovlaštenje vrijedi do: opoziva |
| Ministarstvo zdravstva |
|  | Nastavni zavod za javno zdravstvo „Dr. Andrija Štampar“ – Referentni centar Ministarstva zdravstva i socijalne skrbi za ispitivanje zdravstvene ispravnosti hrane  | *Ispitivanje zdravstvene ispravnosti hrane* | Klasa: UP/I-510-01/15-01/31Urbroj: 534-04-1-2/7-16-14 Datum izdavanja ovlaštenja: 14.07.2016.Ovlaštenje vrijedi do: 14.07.2021.Zahtjev poslan prema MZ |
|  | Nastavni zavod za javno zdravstvo „Dr. Andrija Štampar“ | *Uporaba izvora elektromagnetskog polja uređaja SPEEDWAVE* | Klasa: UP/I-542-04/21-01/441 Urbroj: 534-03-3-2/1-21-02Datum izdavanja ovlaštenja: 14.05.2021. Ovlaštenje vrijedi do: 26.04.2023. |
|  | Nastavni zavod za javno zdravstvo „Dr. Andrija Štampar“ | *Uporaba izvora elektromagnetskog polja uređaja ETHOS – SEL* | Klasa: UP/I-542-04/21-01/423 Urbroj: 534-03-3-2/1-21-02Datum izdavanja ovlaštenja: 14.05.2021. Ovlaštenje vrijedi do: 21.04.2023. |
|  | Nastavni zavod za javno zdravstvo „Dr. Andrija Štampar“ | *Dozvola (licenca) za posjedovanje droga i psihotropnih tvari* | Klasa: 530-08/17-03/12Urbroj: 543-03-4-2/1-17/02Datum izdavanja ovlaštenja: 29.09.2017. Ovlaštenje vrijedi do: opoziva |
|  | Nastavni zavod za javno zdravstvo „Dr. Andrija Štampar“  | *Provođenje monitoringa i drugih službenih kontrola vode za ljudsku potrošnju te ispitivanja zdravstvene ispravnosti vode za ljudsku potrošnju u građevinama prije izdavanja uporabne dozvole* | Klasa: UP/I-541-03/21-02/22Urbroj: 534-03-3-2/6-21-4Datum izdavanja ovlaštenja: 11.02.2021.Ovlaštenje vrijedi do: opoziva |
|  | Služba za zdravstvenu ekologiju  | *Određivanje laboratorija u svrhu ispitivanja kortikosteroida u dodacima prehrani* | Klasa: 322-01/17-01/357Urbroj: 525-10/1308-17-4Datum: 15.03.2017.Ovlaštenje vrijedi do: opoziva |
|  | Služba za zdravstvenu ekologiju  | *za ispitivanje predmeta opće uporabe za potrebe inspekcijskih nadzora i službenih kontrola* | Klasa: UP/I-541-02/19-03/19, Ur.broj: 534-03-3-2/2-21-06 od 04.05.2021. Ovlaštenje vrijedi do: opoziva |
| Ministarstvo gospodarstva i održivog razvoja |
|  | Nastavni zavod za javno zdravstvo „Dr. Andrija Štampar“ | *Izrada izvješća o stanju okoliša, izrada sanacijskih elaborata, programa i sanacijskih izvještaja, izrada izvješća o proračunu (inventaru) emisija stakleničkih plinova i drugih emisija onečišćujućih tvari u okoliš, praćenje stanja okoliša, obavljanje stručnih poslova za potrebe Registra onečišćavanja okoliša, izrada elaborata o usklađenosti proizvoda s mjerilima u postupku ishođenja znaka zaštite okoliša "Prijatelj okoliša i znaka "EU Ecolabel"* | Klasa: UP/I-351-02/14-08/103Urbroj: 517-05-1-2-21-7Datum izdavanja ovlaštenja: 24.12.2021.Ovlaštenje vrijedi do: opoziva |
|  | Nastavni zavod za javno zdravstvo „Dr. Andrija Štampar“ | *Rješenje o ispunjenju posebnih uvjeta za obavljanje djelatnosti uzimanja uzoraka i ispitivanja voda* | Klasa: UP/I-325-07/22-02/01Urbroj: 517-09-1-2-1-22-3Datum izdavanja ovlaštenja: 06.06.2022.Ovlaštenje vrijedi do: 06.06.2032. |
|  | Nastavni zavod za javno zdravstvo „Dr. Andrija Štampar“ | *Praćenja kvalitete zraka (mjerenje koncentracije ugljikova monoksida nedisperzivnom infracrvenom spektroskopijom; mjerenje koncentracije dušikova dioksida i dušikova monoksida kemiluminiscencijom; metoda za mjerenje koncentracija sumporova dioksida u zraku ultraljubičastom fluorescencijom; metoda za mjerenje koncentracije ozona ultraljubičastom fotometrijom; određivanje ukupne taložne tvari (UTT) u zraku prema Bergerhoff metodi; određivanje količine arsena, kadmija, olova, nikla u ukupnoj taložnoj tvari zraka primjenom induktivno spregnute plazme sa spektrometrijom masa; određivanje talija u ukupnoj taložnoj tvari zraka primjenom induktivno spregnute plazme sa spektrometrijom masa)**Određivanje talija u ukupnoj taložnoj tvari zraka primjenom induktivno spregnute plazme sa spektrometrijom masa**Određivanje žive u ukupnoj taložnoj tvari zraka atomskom apsorpcijskom spektrometrijom* | Klasa: UP/I-351-02/18-08/21Urbroj: 517-04-2-18-2Datum izdavanja ovlaštenja: 03.12.2018.Ovlaštenje vrijedi do: 26.11.2023. |
| Državni zavod za radiološku i nuklearnu sigurnost |
|  | Nastavni zavod za javno zdravstvo „Dr. Andrija Štampar“ | *Uporaba rendgenskog uređaja SHIMADZU; EDX-800HS2 za ispitivanje građe tvari**Izvješće o ispitivanju* | Klasa 07-75/23-0070-13/1 Urbroj: 100-08/23-0080Datum izdavanja izvješća: 31.01.2023. Izvješće vrijedi do: 31.01.2024. |
|  | Nastavni zavod za javno zdravstvo „Dr. Andrija Štampar“ | *Određivanje kemijskog sastava materijala uporabom rendgenskih uređaja za ispitivanje građe tvari kojima je područje izloženosti ograničeno kućištem tih uređaja* | Klasa: UP/I-542-02/15-02/33 Urbroj: 542-03-01-15-4Datum izdavanja ovlaštenja: 24.03.2015. Ovlaštenje vrijedi do: 24.03.2025. |
| Državna uprava za zaštitu i spašavanje |
|  | Nastavni zavod za javno zdravstvo „Dr. Andrija Štampar“ | *Osposobljavanje pučanstva za provedbu preventivnih mjera zaštite od požara, gašenja požara i spašavanje ljudi i imovine ugroženih požarom* | Klasa: UP/I-034-01/15-01/08 Urbroj: 543-01-05-02-15-4Datum izdavanja ovlaštenja: 06.05.2015.Ovlaštenje vrijedi do: opoziva |
| Zavod za unapređivanje zaštite na radu |
|  | Nastavni zavod za javno zdravstvo „Dr. Andrija Štampar“ | *Obavljanje poslova zaštite na radu, osposobljavanja radnika za rad na siguran način, izrade procjene rizika, ispitivanja radne opreme, ispitivanja u radnom okolišu (ispitivanja fizikalnih, kemijskih i bioloških čimbenika)* | Klasa: UP/I-115-01/15-01/85Urbroj: 425-02/2-17-15Datum izdavanja ovlaštenja: 28.09.2017.Ovlaštenje vrijedi do: opoziva |
| Hrvatska agencija za lijekove (HALMED) |
|  | Nastavni zavod za javno zdravstvo „Dr. Andrija Štampar“ | *Rješenje o upisu u Očevidnik proizvođača medicinskih proizvoda – Proizvodnja krutih i tekućih mikrobioloških podloga* | Klasa: UP/I-530-09/16-08/45Urbroj: 381-13-07/183-16-02Datum izdavanja ovlaštenja: 09.12.2016.Ovlaštenje vrijedi do: opoziva |

Voda za ljudsku potrošnju, odnosno njena zdravstvena ispravnost jedan je od najvažnijih javnozdravstvenih interesa. Ispitivanja se provode u skladu sa zakonskom osnovom (Zakon o vodama NN 66/19, 84/21 i 47/23, Zakon o vodi za ljudsku potrošnju NN 30/23 i Pravilnik o parametrima sukladnosti, metodama analiza i monitorinzima vode namijenjene za ljudsku potrošnju NN 64/23 i 88/23.

Kakvoća podzemne vode priljevnih područja vodocrpilišta ocjenjuje se prema kriterijima:

1. Pravilnik o parametrima sukladnosti, metodama analiza i monitorinzima vode namijenjene za ljudsku potrošnju NN 64/23 i 88/23.
2. Uredbi o standardu kakvoće voda (NN 96/19, 20/23 i 50/23). Uredbom se ocjenjuje kemijsko stanje podzemne vode.

Ispitivanje zdravstvene ispravnosti vode za kupanje provodi se iz školskih i hotelskih bazena putem godišnjih ugovora i ocjenjuje sukladno Pravilniku o sanitarno tehničkim i higijenskim uvjetima bazenskih kupališta te o zdravstvenoj ispravnosti bazenskih voda (NN 59/20 i 89/22).

Otpadne vode koje se ispuštaju u sustav javne odvodnje ili prirodne prijemnike ispituju se prema Pravilniku o graničnim vrijednostima emisija otpadnih voda (NN 26/20) i Vodopravnim dozvolama izdanim od strane nadležnih državnih institucija.

Ispitivanje izvedenih kanalizacijskih sustava dijelova naselja i internih kanalizacijskih sustava u krugu objekata, u skladu s legalizacijom objekata i priključenjima istih na javni vodoopskrbni sustav provodi se prema Pravilniku o posebnim uvjetima za obavljanje djelatnosti ispitivanja vodonepropusnosti građevina za odvodnju i pročišćavanje otpadnih voda NN 9/20.

Analiza hrane provodi se u skladu sa Zakonom od hrani (NN 18/2023), odnosno Uredbom EZ 178/2002 te ostalim pod-zakonskim aktima, uključujući i Zakon o higijeni hrane i mikrobiološkim kriterijima za hranu (NN 83/22), Vodič za mikrobiološke kriterije za hranu (MPRRR 2011. godine). Sve aktivnost provode se u cilju zaštite zdravlja ljudi, s posebnim naglaskom na djecu te osobe starije životne dobi, a prema Zakonu o zaštiti pučanstva od zaraznih bolesti (NN 79/07, 113/08, 43/09, 130/17, 114/18, 134/20, 143/21).

Zakonom o predmetima opće uporabe (N.N. 39/13, 47/14, 114/18, 53/22), a obuhvaća uvjete koje vezano za zdravstvenu ispravnost, odnosno sukladnost moraju ispunjavati predmeti široke potrošnje prije stavljanja na tržište.

Predmeti široke potrošnje obuhvaćaju posuđe, pribor, opremu i uređaje za proizvodnju predmeta opće uporabe, ambalažu za predmete opće uporabe, dječje igračke uključujući proizvode namijenjene dojenčadi i djeci mlađoj od tri godine za olakšavanje hranjenja, sisanja, umirivanja i spavanja, kozmetičke proizvode sukladno EU uredbi br. 1223/2009, duhan, duhanski proizvodi i pribor za pušenje (pribor koji pri pušenju dolazi u dodir s ustima i usnom šupljinom: lula i cigaretnik – usnik), određene predmete i sredstva koja pri uporabi dolaze u neposredan dodir s kožom i/ili sluznicom, uključujući i proizvode za zabavu odraslih i predmete za ukrašavanje lica i tijela (npr. tatoo, piercing i trajna šminka) i imitacija nakita i proizvodi koji u primjeni dolaze u dodir s kožom i/ili sluznicama, a sadrže zdravstvene tvrdnje, posebnu namjenu, ograničeni način primjene i specifična upozorenja.

Od navedenih predmeta opće uporabe osim Zakona o POU sukladnost je regulirana i harmoniziranim zakonodavstvom EU pa je tako:

Sigurnost kozmetike regulirana je EU harmoniziranim zakonodavstvom odnosno Uredbom br. 1223/2009 o kozmetičkim proizvodima.

Sigurnost deterdženta Uredbom br.68/2004 a Sigurnost proizvoda i ambalaže od plastike Uredbom 10/2011.

Sigurnost materijala i predmeta koji dolaze u neposredan kontakt s hranom regulirana Uredbom 1935/2004, a materijali i predmeti izrađeni od plastike Uredbom 10/2011.

Sigurnost igračaka na području EU regulirana je Direktivom o sigurnosti igračaka 2009/48/EZ koja je u potpunosti prenesena u Pravilnik o sigurnosti igračaka s izmjenama i dopunama (NN 83/14, 38/15, 35/17, 50/18, 60/19, 48/21 i 140/22).

Ostali predmeti opće uporabe regulirani su nacionalnim Pravilnicima.

Ostalo:

* Zakon o zdravstvenoj zaštiti (NN 100/18, 125/19) – provođenje mjera zdravstvene ekologije sukladno čl.15. i provedbi mjera zdravstvene zaštite – zaštite od ekoloških činitelja štetnih po zdravlje uključivši sve mjere za očuvanje, unapređenje i poboljšanje zdravstvenih uvjeta čovjekove okoline i higijenskih uvjeta za život i rad čovjeka.
* Zakon o zdravstvenoj zaštititi (NN 100/18, 125/19) - koordinacija zdravstvenih ustanova u kriznim/izvanrednim situacijama
* Zakon o zaštiti pučanstva od zaraznih bolesti (NN 24/07, 134/20) – čl. 16 – obveza prijavljivanja svakog neuobičajenog događaja koji može ukazivati na zlouporabu biološkog agensa ili epidemiju nepoznatog uzroka
* Pravilnik o učestalosti kontrole i normativima mikrobiološke čistoće u objektima pod sanitarnim nadzorom (NN 139/09)
* Procjena rizika od katastrofa za Republiku Hrvatsku. Vlada Republike Hrvatske, 2015.
* Nacionalna strategije razvoja zdravstva 2012. – 2020. (NN 116/12)
* Strateški plan razvoja javnog zdravstva 2013. – 2015.
* Akcijski plan grada Zagreba za prevenciju i kontrolu kroničnih nezaraznih bolesti 2015. –2020., Zagreb, 2015.
* Nacionalni plan za provedbu *Stockholmske konvencije o postojanim organskim onečišćujućim tvarima*, Zagreb, (2008., 2016., 2021.).
* Strategija prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu (NN 46/20) – jačanje kapaciteta i uloge Zavoda.

**USKLAĐENOST CILJEVA, STRATEGIJE PROGRAMA S DOKUMENTIMA DUGOROČNOG RAZVOJA**

Plan rada i obavljanja djelatnosti usko je povezan i usklađen sa strateškim dokumentima Ministarstva zdravstva, Ministarstva poljoprivrede, Ministarstvo gospodarstva i održivog razvoja te Ministarstva rada, mirovinskoga sustava, obitelji i socijalne politike.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

U Službi je tijekom 2023. godine ostvareno kvalitetno i kontinuirano obavljanje djelatnosti zdravstvene ekologije i očuvanja okoliša podizanjem kvalitete pruženih usluga kroz stalna stručna osposobljavanja djelatnika slanjem na stručne seminare, kongrese te stalno stručno online osposobljavanje i usavršavanje. Dodatno je ulagano u osnovna sredstva i analitičku opremu. U Službi je do sada implementirano ukupno preko 400 metoda s više od 2000 parametara. Akreditirana je 216 metoda 153 u fiksnom području sa 221 parametrom i 63 metode u fleksibilnom sa 3511 parametara. U studenom 2023. godine obavljen je novi nadzor Hrvatske akreditacijske agencije (HAA) tijekom kojega je također proširen broj analitičkih metoda kako u fiksnom tako i u fleksibilnom području. Ističemo uključivanje analitičke opreme nabavljene preko projekta Centar za sigurnost i kvalitetu hrane u komercijalne analize sukladno odobrenju Ministarstva znanosti i obrazovanja te SAFU-a.

*Analize, ispitivanja i ocjena zdravstvene ispravnosti i kvalitete voda*

U odnosu na prethodno razdoblje, tijekom 2023. godine bilježi se lagani porast broja uzoraka raznih vrsta voda, osim površinskih voda gdje je zabilježen pad broja uzoraka. Razvidno je da se povećava broj uzoraka za koja provodimo uzorkovanja akreditiranim metodama u Hrvatskoj i Sloveniji. Uz proveden uzorkovanja napravljena je i kontrola zdravstvene ispravnosti, mikrobiološka i fizikalno-kemijska ispitivanja te ocjenjivanje sukladno važećoj zakonskoj regulativi. Poslovi Odjela u 2023. godini proširili su se i na uzorkovanje na području Slovenije, što je i doprinijelo rastu broja uzoraka u odnosu na prethodno razdoblje, a u planu je i proširenje ugovorenih obveza na navedenom području.

*Analize, ispitivanja i ocjene zdravstvene ispravnost i kvalitete hrane – kemijska ispitivanja*

Broj analiziranih uzoraka u 2023. godini u većini kategorija hrane stagnira u odnosu na 2022. što se tumači određenom stagnacijom proizvodnje prehrambenih proizvoda u privatnom sektoru, te kašnjenjem provedbe monitoringa od strane Državnog inspektorata te Gradskog ureda za gospodarstvo, ekološku održivost i strategijsko planiranje. Očekuje se da će se do kraja godine povećati ukupni broj analiza na račun pojačane komunikacije s proizvođačima i trgovačkim lancima (npr. Lidl Hrvatska) te obzirom na povećani broj kriznih situacija s hranom (požarište u Osijeku, Coca Cola, mandarine).

*Analize, ispitivanja i ocjene zdravstvene ispravnost i sigurnosti predmeta opće uporabe –kemijska ispitivanja*

Broj analiziranih uzoraka u 2023. u kategoriji predmeta opće uporabe (materijala i predmeta koji dolaze u kontakt s hranom i predmeta široke potrošnje) u značajnom je porastu u odnosu na 2022. godinu. Porast je posebno uočljiv u kategoriji predmeta široke potrošnje što se svakako može povezati s povećanjem ugovora o poslovnoj suradnji u kategoriji malih i srednjih poduzetnika i trgovačkih lanaca (sklopljeno 7 novih ugovora u toku godine). Porastu broja uzoraka pridonijeli su i istraživačko-inovativni projekti u kojima smo sudjelovali s proizvođačima kozmetičkih proizvoda. Za dobru poslovnu godinu uz standardni broj uzoraka koje smo uspjeli zadržati u monitoringu tržišta i granice u suradnji s DIRH-om pridonijeli su i projekt s Gradskim uredom za socijalnu zaštitu, zdravstvo, branitelje i osobe s invaliditetom. Također je potrebno spomenuti kako se broj analitičkih parametara također povećao u skladu s novim zahtjevima zakonodavstva što se svakako pozitivno odrazilo i na ukupnu financijsku konstrukciju Odjela.

*Analize zdravstvene ispravnosti, hrane, predmeta opće uporabe i okolišnih uzoraka – mikrobiološka ispitivanja*

U 2023. godini provedeno je približno isti broj mikrobioloških analiza hrane, predmeta opće uporabe i okolišnih uzoraka. Uvođenjem novih sofisticiranih metoda baziranim na molekularnim (RT-PCR) metodama znatno se povećava raznolikost pružanja usluga vezanih uz mikrobiološke parametre.

*Analize uzoraka i parametara na prisutnost prirodnih i antropogenih zagađivala u vodama, hrani, predmetima opće uporabe, tlu, otpadu i zraku*

Broj analiza u Odjel za analitičke tehnike ovisi o broju zaprimljenih uzoraka na ostalim Odjelima Službe. Evidentno je da je broj analiziranih uzoraka približno isti kao i prethodnih godina, ali se povećava broj analitičkih parametra, što ovisi o zahtjevu naručitelja analiza.

*Analize, ispitivanja i ocjene sukladnosti uzoraka tla, otpada, zraka te ekotoksikoloških i melisopalinoloških ispitivanja*

Monitoring i analiza kvalitete zraka kontinuirano su se izvodili pomoću automatske mjerne postaje za praćenje koncentracija polutanata u zraku, a izvještaj o kvaliteti zraka dnevno se objavljivao na mrežnoj stranici Zavoda. U sklopu Programa „Ekološka karta Grada Zagreba” svakodnevno se na web GIS aplikaciji, uz objavu podataka s automatske mjerne postaje, validiraju i objavljuju podaci sa četrnaest automatiziranih mjernih stanica (senzora) za praćenje kvalitete zraka. Također, praćenje kvalitete zraka kroz analize ukupne taložne tvari i dalje se uspješno provodi s tendencijom ugovaranja novih poslova.

Redovito se provodio monitoring peluda, odnosno svakodnevno praćenje prisutnosti alergenih vrsta peluda i njihovih koncentracija u zraku, u svrhu pravovremenog informiranja javnosti putem medija.

U sklopu projekta „Ekološka karta Grada Zagreba” u suradnji sa Zavodom za melioracije Agronomskog fakulteta Sveučilišta u Zagrebu provodi se program: „Monitoring tla urbanih površina Grada Zagreba”.

Evidentno je da je broj analiziranih uzoraka približno isti kao i prethodnih godina, što ovisi o zahtjevu naručitelja analiza.

**AKTIVNOSTI SLUŽBE (REALIZIRANE I PLANIRANE**)

*Tablica 1. – Realizirano u razdoblju od 1. 1. do 30. 9. 2023. godine i planirano u 2024. godini – analize voda*

| *Vrsta vode* | *Realizirano do 30. 9. 2023.* | *Planirano u 2024.* |
| --- | --- | --- |
| Voda za ljudsku potrošnju | 3.178 | 3.200 |
| Otpadna voda | 740 | 800 |
| Podzemna voda | 507 | 630 |
| Voda za kupanje i rekreaciju | 617 | 700 |
| Voda za posebne namjene | 381 | 400 |
| Površinska voda | 237 | 250 |
| *Ukupno* | 5.668 | 5.980 |

*Tablica 2. – Realizirane usluge i mjerenja u razdoblju od 1. 1. do 30. 9. 2023. godine i planirano u 2024. godini za sanitarnu tehniku*

|  |  |  |
| --- | --- | --- |
| Vrsta zahtjeva | Realizirano do 30. 9. 2023. | Planirano u 2024. |
| Pijezometri – crpljenje i mjerenje nivoa | 458 | 500 |
| Mjerenje protoka – otpadne vode | 294 | 300 |
| Sabirne jame – vodonepropusnost | 9 | 12 |
| Kanalizacija – vodonepropusnost | 1 | 8 |
| Separator – vodonepropusnost | 0 | 5 |
| Hiperkloriranje zdenaca i mreže | 2 | 5 |
| *Ukupno* | 764 | 830 |

*Tablica 3. – Realizirano u razdoblju od 1. 1. do 30. 9. 2023. godine i planirano u 2024. godini – analize predmeta koji dolaze u kontakt s hranom prema naručitelju*

|  |  |  |
| --- | --- | --- |
| *Naručitelj* | *Realizirano do 30. 9. 2023.* | *Planirano u 2024.* |
| Pravne osobe | 310 | 350 |
| Državni inspektorat (uvoz) | 50 | 60 |
| Državni inspektorat – sanitarna inspekcija (monitoring) | 0 | 5 |
| Grad Zagreb – Gradski ured za socijalnu zaštitu, zdravstvo, branitelje i osobe s invaliditetom, Gradski ured za gospodarstvo, ekološku održivost i strategijsko planiranje | 12 | 15 |
| *Ukupno* | 372 | 430 |

*Tablica 4. – Realizirano u razdoblju od 1. 1. do 30.09.2023. godine i planirano u 2024. godini – kemijske analize hrane prema naručitelju*

|  |  |  |
| --- | --- | --- |
| *Naručitelj* | *Realizirano do 30. 9. 2023.* | *Planirano u 2024.* |
| Pravne osobe | 1.930 | 2000 |
| Gotova hrana | 298 | 300 |
| Državni inspektorat (uvoz) | 132 | 130 |
| Državni inspektorat – sanitarna inspekcija (monitoring) | 357 | 360 |
| Državni inspektorat – poljoprivredna inspekcija (monitoring) | 42 | 50 |
| Grad Zagreb – Gradski ured za socijalnu zaštitu, zdravstvo, branitelje i osobe s invaliditetom, Gradski ured za gospodarstvo, ekološku održivost i strategijsko planiranje | 0 | 0 |
| *Ukupno* | 2.759 | 2.840 |

*Tablica 5. – Realizirano u razdoblju od 1. 1. do 30. 9. 2023. godine i planirano u 2024. godini – analize predmeta široke potrošnje vezano za Odjel 056*

|  |  |  |
| --- | --- | --- |
| *Naručitelj* | *Realizirano do 30. 9. 2023.* | *Planirano u 2024.* |
| Pravne osobe | 467 | 450 |
| Državni inspektorat (uvoz) | 34 | 40 |
| Državni inspektorat – sanitarna inspekcija (monitoring) | 45 | 50 |
| Grad Zagreb – Gradski ured za socijalnu zaštitu, zdravstvo, branitelje i osobe s invaliditetom, Gradski ured za gospodarstvo, ekološku održivost i strategijsko planiranje | 43 | 40 |
| *Ukupno* | 632 | 580 |

*Tablica 6. – Realizirano u razdoblju od 1. 1. do 30. 9. 2023. godine i planirano u 2024. godini – mikrobiološka ispitivanje hrane, predmeta opće uporabe, zraka, otpada i mulja*

| *Vrsta uzoraka* | *Realizirano do 30. 9. 2023.* | *Planirano u 2024.* |
| --- | --- | --- |
| Brisevi | 13.466  | 13.100 |
| Hrana  | 6538 | 6.520 |
| Predmeti opće uporabe | 432 | 280 |
| Zrak, otpad, mulj | 355 | 300 |
| *Ukupno* | 20.791 | 20.200 |

*Tablica 7. – Realizirano u razdoblju od 1. 1. do 30. 9. 2023. godine i planirano u 2024. godini – analize uzoraka i parametara na prisutnost prirodnih i antropogenih zagađivala te omjera stabilnih izotopa u vodama, hrani, predmetima opće uporabe, tlu, otpadu i zraku*

| *Metoda / tehnika* | *Skupina uzoraka* | *Realizirano do* *30. 9. 2023.* | *Planirano u 2024.* |
| --- | --- | --- | --- |
| Plinska kromatografija i spektrometrija masa (ugljikovodici, BTEX-i, mineralna ulja, pesticidi, ftalati, otapala, dioksini i furani, trihalometani, PCB, pregledne snimke, masne kiseline i dr.) | Vode | 4326/34623 | 4.500/35.699 |
| Hrana i predmeti opće uporabe | 2051/2411487 | 2.600/298.800 |
| Tlo, otpad, zrak | 386/6970 | 390/38.890 |
| Ukupno | 6763/283.080 | 7.490/373.389 |
| Tekućinska kromatografija i spektrometrija masa (pesticidi, mikotoksini, biljni toksini, antibiotici, azo-boje, amini, dodaci prehrani, vitamini, konzervansi, antioksidansi, šećeri, cijanurna kiselina, melamin, bojila, droge i psihotropne tvari, PAH-ovi i dr.) | Vode | 1034/14116 | 1.050/14.543 |
| Hrana i predmeti opće uporabe | 4213/175374 | 5.800/277.168 |
| Tlo, otpad, zrak | 104/1306 | 200/37.763 |
| Ukupno | 5351/190796 | 7.050/329.474 |
| Atomska spektroskopija i spektrometrija masa (toksični metali i metaloidi) | Vode | 2208/10694 | 2.250/10.266 |
| Hrana i predmeti opće uporabe | 3026/12867 | 3.000/13.921 |
| Tlo, otpad, zrak | 1271/3257 | 1.850/5.375 |
| Ukupno | 6505/26818 | 7.100/28.932 |
| Izotopne analize | Vode | 0/0 | 0/0 |
| Hrana i predmeti opće uporabe | 83/166 | 200/400 |
| Tlo, otpad, zrak | 20/20 | 50/50 |
| Ukupno | 103/186 | 250/450 |
| *Sveukupno* |  | 18722/500880 | 21.189/732.245 |

*Tablica 8. – Realizirano u razdoblju od 1. 1. do 30. 9. 2023. godine i planirano u 2024. godini – analize uzoraka tla i otpada prema vrsti ispitivanja*

| *Vrsta analize* | *Realizirano do 30. 9. 2023.* | *Planirano u 2024.* |
| --- | --- | --- |
| Analiza za trajno odlaganje | 54 | 50 |
| Analiza za termičku obradu | 74 | 70 |
| Analiza za KF obradu | 113 | 100 |
| Analiza mulja | 12 | 10  |
| Analiza tla | 50 | 45 |
| Mikrobiološka analiza obrađenog inf. otpada | 24 | 25 |
| Ambalažni otpad | 44 | 50 |
| Karakterizacija otpada | 39 | 40 |
| *Ukupno* | 410 | 390 |

*Tablica 9. – Realizirano u razdoblju od 1. 1. do 30. 9. 2023. godine i planirano 2024. godini – analize uzoraka vode, predmeta opće uporabe i hrane*

| *Uzorci* | *Ispitivanje* | *Realizirano do 30. 9. 2023.* | *Planirano u 2024* |
| --- | --- | --- | --- |
| Pitka voda | Određivanje otopljenog organskog ugljika (DOC) | 678 | 670 |
| Određivanje ukupnog organskog ugljika (TOC)  |
| Otpadna voda, predmeti opće uporabe | Određivanje ukupnih ulja | 336 | 330 |
| Određivanje otopljenog organskog ugljika (DOC) | 289 | 280 |
| Određivanje ukupnog organskog ugljika (TOC) |
| Otpadne, pitke i površinske vode | AOX | 371 | 370 |
| Vode/prehrana | Fluoridi | 50 | 50 |
| Vode | Sulfidi | 303 | 300 |
|  | Pregledna X-ray analiza | 51 | 35 |
| Predmeti opće uporabe | IR identifikacija | 34 | 40 |
| *Ukupno* | 2.112 | 2.075 |

*Tablica 10. – Realizirano u razdoblju od 1. 1. do 30. 9. 2023. godine i planirano 2024. godini – ekotoksikološka ispitivanja*

|  |  |  |
| --- | --- | --- |
| Vrsta analize | Realizirano do 30. 9. 2023. | Planirano u 2024. |
| Ekotoksikološka ispitivanja predmeta opće uporabe | 0 | 5 |
| Ekotoksikološka ispitivanja otpadnih voda i otpada (Daphnie) | 238 | 230 |
| Ekotoksikološka ispitivanja otpadnih voda i otpada (alge+Daphnie) | 38 | 40 |
| Analiza biološke razgradnje | 18 | 20 |
| Izrada mišljenja za nacionalno priznavanje biocidnih proizvoda | 27 | 25 |
| Izrada mišljenja za međusobno priznavanje biocidnih proizvoda | 1 | 2 |
| *Ukupno* | 322 | 322 |

*Tablica 11. – Realizirano u razdoblju od 1. 1. do 30. 9. 2023. godine i planirano 2024. godini – peludna analiza meda, peludna i biometeorološka prognoza*

|  |  |  |
| --- | --- | --- |
| Vrsta analize | Realizirano do 30. 9. 2023. | Planirano u 2024. |
| Peludna analiza meda | 108 | 100 |
| Peludna prognoza | 273 | 366 |
| Biometerološka prognoza |
| *Ukupno* | 381 | 466 |

*Tablica 12. – Realizirano u razdoblju od 1. 1. do 30. 9. 2023. godine i planirano 2024. godini – fizikalni, kemijski i biološki parametri radnog okoliša, onečišćujuće tvari u zraku, UTT i odlagališni plinovi*

|  |  |  |
| --- | --- | --- |
| *Mjerenje* | *Broj mjerenja / uzoraka u 2023 (realizirano do 30.09.2023.)* | *Planirano u 2024. godini* |
| Fizikalni parametri štetnosti radnog okoliša  | 683  | 680  |
| Kemijski parametri štetnosti radnog okoliša  | 298  | 270  |
| Biološki parametri štetnosti radnog okoliša  | 83  | 70  |
| Mjerenja funkcionalno-tehničke ispravnosti u svrhe dokazivanja efikasnosti sustava provjetravanja prostora  | 10  | 10  |
| Mjerenja ekvivalentne razine buke  | 6  | 10  |
| Mjerenja onečišćujućih tvari u zraku na postaji Zagreb, Mirogojska 16 (1 postaja/dan)  | 484  | 366 |
| Mjerenja sastava odlagališnih plinova - osnovni sastav  | 122  | 120  |
| Mjerenja sastava odlagališnih plinova - specifični sastav  | 22  | 20  |
| Niskonaponske električne instalacije  |  0  | 10  |
| UTT + anioni, kationi + metali  | 564  | 600  |
| Mikrobiološki brisevi  | 41  | 40  |
| Gromobranske instalacije  |  0  | 10  |
| Ukupno  | 2.313  | 2.206  |

*Tablica 13. – Realizirano u razdoblju od 1. 1. do 30. 9. 2023. godine i planirano u 2024. godini – procjena rizika*

|  |  |  |  |
| --- | --- | --- | --- |
| *Aktivnost* | *Poslovi* | *Realizirano do 30. 9. 2023.* | *Planirano u 2024.* |
| Projekt kontrola kvalitete OKK | Evaluacija i izdavanja oznake | 179 | 20 |
| Stručna mišljenja/procjene rizika | Pisana stručna mišljenja na zahtjev donositelja odluka (lokalna, nacionalna razina, pravosudna tijela, ministarstvo unutarnjih poslova, klijenti), uprava Zavoda ili dopuna nesukladnih analitičkih izvještaja | 40 | 22 |
| Izvanredna stanja | Izvanredno događanje, koordinacija procesa pripravnosti i interne edukacije | 3 | 8 |
| Koordinacije/projektne aktivnosti u Službi | Marketing usluga, menadžment ljudskih resursa i ključnih korisnika, izvješća, unapređenje procesa internim edukacijama i kontroling procesa, edukacije građana | 128 | 55 |
| Koordinacije/projektne aktivnosti izvan Službe | Sudjelovanje u projektima/projektnim prijedlozima, koordinacija aktivnosti | 51 | 35 |
| Koordinacije/projektne aktivnosti/prezentacije usluga izvan Zavoda | Nadležna ministarstva/povjerenstva, nadležni gradski uredi | 142 | 110 |
| Pisani odgovori na upite građana/korisnika usluga | 9 | 25 |
| Komunikacija s medijima i javna komunikacija (mrežna stranica, i dr.) | 16 | 15 |

Napomena: Plan realizacije usluga kontrolirane kvalitete reduciran je u skladu s 2-godišnjim ciklusom trajnosti postojećih odobrenja i planom reevaluacija.

# 5. Služba za javno zdravstvo

**SAŽETAK DJELOKRUGA RADA**

U Službi se provode mjere zdravstvene zaštite iz područja javnog zdravstva. Sadržaj rada Službe: ocjena zdravstvenog stanja populacije, izrada zdravstvenih pokazatelja, ocjena zdravstvenih potreba, utvrđivanje javnozdravstvenih problema i odabir prioriteta za intervencije, izrada plana i programa mjera zdravstvene zaštite, izrada i praćenje pokazatelja kvalitete rada u zdravstvenoj zaštiti, provođenje mjera preventivne zdravstvene zaštite, poglavito primarne prevencije, provođenje zdravstvene edukacije populacije.

Aktivnosti Službe mogu se grupirati u dva područja: procjena zdravstvenog stanja i potreba stanovništva te javnozdravstvene intervencije koje uključuju promicanje zdravlja i prevenciju bolesti.

Očuvanje i unapređenje zdravlja u zajednici, a uz smanjenu izloženost čimbenicima rizika, vodeći je javnozdravstveni cilj. Ocjena zdravstvenog stanja i potreba stanovništva te izbor prioritetnih javnozdravstvenih problema, temelj su za planiranje i provođenje budućih javnozdravstvenih akcija.

U Službi su financirana četiri javnozdravstvena tima od strane HZZO-a. U sastavu tima je liječnik specijalist i viša medicinska sestra što iznosi osam djelatnika (od ukupno 13 zaposlenih).

Služba je financirana i kroz javnozdravstvene programe, a ostvaruje i vlastiti prihod obavljanjem poslova na tržištu u tržišnim uvjetima (pretraga intolerancije na hranu).

**OBRAZLOŽENJE PROGRAMA**

*Ocjena zdravstvenih potreba i prioriteta*

Plan aktivnosti:

* analiza demografskih kretanja i mortaliteta u Gradu Zagrebu
* izrada i praćenje pokazatelja kvalitete rada u primarnoj zdravstvenoj zaštiti (pokazatelji, kadrovska struktura, posjete i pregledi, morbiditetna lista, preventivni pregledi itd.)
* izrada pokazatelja i analiza rada specijalističko-konzilijarne djelatnosti
* izrada i praćenje pokazatelja rada u kliničkim bolničkim centrima, kliničkim bolnicama, specijalnim bolnicama (pokazatelji: kadrovska struktura, godišnja zauzetost kreveta, dani bolničkog liječenja, prosječna duljina liječenja, iskorištenost krevetnih kapaciteta, liječenje *akutnih* i *kroničnih* bolesnika, prebivalište – gravitacija, mortalitet, morbiditet itd.)
* izrada indikatora zdravstvenog stanja
* definiranje javnozdravstvenih prioriteta na temelju analize zdravstveno statističkih pokazatelja
* izrada i publiciranje *Zdravstveno-statističkog ljetopisa Grada Zagreba*za tekuću godinu u kojem se na temelju prikupljenih pokazatelja, uz analizu zdravstvenog stanja pučanstva u Gradu Zagrebu utvrđuju prioritetni zdravstveni problemi građana što omogućava planiranje ciljanih javnozdravstvenih programa i akcija.

*Promicanje zdravlja*

Plan aktivnosti:

* izrada programa zdravstvenog prosvjećivanja i promicanja zdravlja na temelju definiranih javnozdravstvenih prioriteta
* organizacija i provedba radionica iz područja promicanja zdravlja;
* organizacija okruglih stolova, stručnih skupova, simpozija, konferencija) iz područja promicanja zdravlja
* izrada edukativnih i promotivnih materijala
* izrada stručnih tekstova
* izrada e-časopisa *Zdravlje za sve*
* suradnja s medijima u području promicanja zdravlja
* provođenje javnozdravstvenih akcija/edukacija opće populacije iz područja promicanja zdravlja
* organizacija i provođenje senzibilizacijskih i edukativnih radionica budućih zdravstvenih djelatnika o komunikaciji s osobama s invaliditetom
* organizacija i provođenje interaktivnih edukativnih radionica za smanjenje i otklanjanje stresa na radnom mjestu, unapređenja komunikacije, poboljšanja psihofizičkog zdravlja radnika
* unapređenje zdravlja pripadnike romske nacionalne manjine provođenjem javnozdravstvenih aktivnosti(edukativne radionice, brošure i leci) s ciljem usvajanja i održavanja zdravih stilova života te postavljanja temelja zdravog reproduktivnog i spolnog života djevojaka i žena
* liječnička savjetovanje iz područja promicanja zdravlja i primarne prevencije
* edukacijsko-rehabilitacijska savjetovanja
* savjetovanja osoba s invaliditetom i ostalih rizičnih/osjetljivih skupina
* kineziološka savjetovanja/ savjetovališni rad u području zdravstveno usmjerene tjelesne aktivnosti
* nutricionistička savjetovanja/ savjetovanja o uravnoteženoj prehrani
* praćenje, obrada i analiza zdravstvenih i socijalnih pokazatelja
* Nacionalni program ranog otkrivanja raka vrata maternice –provedba ovoga Nacionalnog programa trenutno je u fazi reorganizacije

Programi započeti i financirani u prethodnoj (2023.godini) godini:

1. *Zdravstveno-statistički ljetopis Grada Zagreba*(3.455 EUR)
2. *Smanjenje nejednakosti u zdravlju - unaprjeđenje zdravlja pripadnika romske nacionalne manjine*(11.500 EUR)
3. *Savjetovalište za mlade s invaliditetom* (5.580 EUR)
4. *Podizanje zdravstvene pismenosti građana putem novih audiovizualnih kanala* (16.400 EUR)

Programi predloženi za financiranje od Grada Zagreba u 2024. godini:

1. Zdravstveno-statistički ljetopis Grada Zagreba (6. 600 EUR)

2. Smanjenje nejednakosti u zdravlju - unaprjeđenje zdravlja pripadnika romske nacionalne manjine (14.322 EUR)

3. Savjetovalište za mlade s invaliditetom (7.210 EUR)

4. „Usvajanjem pozitivnih navika u svakodnevici do uravnotežene tjelesne težine“ -

 Prevencija prekomjerne tjelesne težine i debljine kroz društvena i životna okruženja (16.472 EUR)

**ZAKONSKE I DRUGE PRAVNE OSNOVE NA KOJIMA SE ZASNIVAJU PROGRAMI**

1. Zakon o zdravstvenoj zaštiti (NN 100/18, 02/19, 147/20, 119/22 i 156/22)
2. Zakon o izmjenama i dopunama zakona o zdravstvenoj zaštiti (NN 33/2023)
3. Plan i program mjera zdravstvene zaštite iz obveznog zdravstvenog osiguranja (NN 156/8)
4. Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja NN 134/2023
5. Zakon o službenoj statistici (pročišćeni tekst NN 12/13, NN 25/2020)
6. Upute za ispunjavanje individualnih zdravstveno-statističkih izvješća
7. Godišnji provedbeni plan statističkih aktivnosti Republike Hrvatske
8. Ugovor o provođenju PZZ iz obveznog zdravstvenog osiguranja za 2022. godinu
9. Zakon o obveznom zdravstvenom osiguranju (NN 80/13 i 137/13, 98/19, 33/23).

**USKLAĐENOST CILJEVA, STRATEGIJE PROGRAMA S DOKUMENTIMA DUGOROČNOG RAZVOJA**

Navedeni ciljevi i strategije usklađeni su sa sljedećim dokumentima:

1. Nacionalni plan razvoja zdravstva za razdoblje od 2021. do 2027. godine
2. Nacionalna strategija izjednačavanja mogućnosti za osobe s invaliditetom 2021. – 2027.
3. Nacionalna strategija za uključivanje Roma 2021. – 2027.
4. Strateški plan razvoja javnog zdravstva (2013. – 2015), Vlada RH i Ministarstvo zdravlja RH, Strateški plan javnog zdravstva 2017. - 2020. – prvi nacrt, HDJZ
5. Plan i program mjera zdravstvene zaštite 2019. – 2021.
6. Plan promicanja zdravlja, prevencije i ranog otkrivanja bolesti u Gradu Zagrebu za razdoblje 2023. - 2025.
7. Nacionalni program sporta 2019. – 2026., Republika Hrvatska, Središnji državni ured za šport
8. Strateški okvir razvoja mentalnog zdravlja do 2030., Ministarstvo zdravstva Republike Hrvatske

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Planirano je da će se u 2024. godini prihodovati:

1. od strane HZZO-a: 312.362,92 EUR
2. iz proračuna Grada Zagreba: 44.604 EUR
3. na tržištu: 28.000 EUR.

**POKAZATELJI PRAĆENJA AKTIVNOSTI**

*Tablica 1. – Realizirane usluge u razdoblju od 1. 1. do 30. 9. 2023. godine i planirane u 2024. godini*

| Aktivnost | Usluga | Realizirano do 30. 9. 2023. | Planirano u 2024. godini |
| --- | --- | --- | --- |
| Zdravstvena statistika primarne i specijalističko-konzilijarne zdravstvene zaštite  | Prikupljanje i evidentiranje izvještajnih obrazaca | 513 | 600 |
| Medicinska i logička kontrola podataka | 513 | 600 |
| Ispravljanje pogrešnih podataka | 482 | 580 |
| Obrada i stručna analiza pokazatelja zdravstvenog stanja i rada zdravstvene djelatnosti (broj tablica) | 63 | 75 |
| Edukacija provoditelja unutar sustava PZZ | 111 | 140 |
| Zdravstvena statistika stacionarne zdravstvene zaštite | Prikupljanje, evidentiranje, medicinska i logička kontrola podataka (BSO zapisi) | 1.056.820 | 1.400.000 |
| Ispravljanje pogrešnih podataka | 399.687 | 520.000 |
| Obrada i stručna analiza pokazatelja zdravstvenog stanja i rada zdravstvene djelatnosti (broj tablica) | 68 | 90 |
| Zdravstvena statistika prijave poroda i prijave prekida trudnoće | Prikupljanje, evidentiranje, medicinska i logička kontrola podataka prijave poroda | 8.534 | 11.500 |
| Ispravljanje pogrešnih podataka prijave poroda | 4.396 | 5.800 |
| Prikupljanje, evidentiranje, medicinska i logička kontrola podataka prijave prekida trudnoće | 1.562 | 2.000 |
| Ispravljanje pogrešnih podataka prijave prekida trudnoće | 699 | 900 |
| Obrada i stručna analiza pokazatelja zdravstvenog stanja i rada zdravstvene djelatnosti (broj tablica) | 45 | 58 |
| Izrada publikacije | *Zdravstveno-statistički ljetopis Grada Zagreba* | 1 | 1 |
| e-časopis | 1 | 1 |
| Nacionalni program ranog otkrivanja raka vrata maternice | Savjetovanje (telefon, e-pošta) | 186 | 240 |
| Promotivne aktivnosti | 9 | 12 |
| Pružanje stručno-metodološke pomoći | 62 | 80 |
| Javnozdravstvene aktivnosti | Javnozdravstvene akcije | 25 | 26 |
| Savjetovanje o zdravim stilovima života - kineziološko | Kratko (10 min.) | 634 | 700 |
| Savjetovanje (1. posjet, kontrola) | 211 | 250 |
| Savjetovanje o zdravim stilovima života - edukacijsko-rehabilitacijsko  | Kratko (10 min.) | 217 | 370 |
| Savjetovanje (1. posjet, kontrola) | 135 | 180 |
| Savjetovanje o zdravim stilovima života – nutricionističko | Kratko (10 min.) | 141 | 160 |
| Savjetovanje (1. posjet, kontrola) | 347 | 380 |
| Izrada testova intolerancije na hranu | Testovi intolerancije na hranu | 164 | 210 |
| Liječničko savjetovanje | Kratko (10 min.) | 330 | 370 |
| Savjetovanje (1. posjet, kontrola) | 120 | 150 |
| Javnozdravstvene radionice | Edukacija opće populacije |  55  | 40 |
| Predavanja | Edukacije opće i stručne populacije | 41  | 40 |
| Publikacije | Časopis, znanstveni rad, stručni rad, promotivni materijal – edukacija opće i stručne populacije | 8 | 15 |

Napomena: veliki broj javnozdravstvenih akcija, savjetovanja o tjelesnoj aktivnosti, analiza tjelesnih masa, savjetovanja iz promicanja zdravlja i pretraga intolerancije na hranu obavljen je u zadnjem tromjesečju 2023. godine što će biti prikazano u godišnjem *Izvještaju o radu*.

Kratka savjetovanja odnose se na informativne aktivnosti/savjetovanja koja se u najvećoj mjeri provode uz javnozdravstvene akcije.

# 6. Služba za javnozdravstvenu gerontologiju

**SAŽETAK DJELOKRUGA RADA**

Gerontološko - javnozdravstvena djelatnost obuhvaća četiri redovita područja:

* Praćenje, proučavanje, evaluacija, planiranje, projekcija te izvještavanje o zdravstvenim

 potrebama i funkcionalnoj sposobnosti starijih osoba u ranijoj (65 do 74 godine), srednjoj

 (75 do 84 godina) i dubokoj starosti (85 i više godina) na razini županija, Grada Zagreba i

 Republike Hrvatske;

* Koordinacija, stručno-metodološka pomoć, edukacija provoditelja zaštite zdravlja i

 zdravstvene zaštite starijih u institucijskoj i izvaninstitucijskoj skrbi za starije; trajna edukacija

 iz gerontologije, gerijatrije i gerijatrijske zdravstvene njege putem gerontoloških tribina,

 gerontoloških tečajeva, škola, radionica, kongresa i simpozija interdisciplinarnim

 gerontološkim pristupom;

* Izrada, evaluacija, planiranje, predlaganje Programa/normi zdravstvenih mjera i postupaka

 u zaštiti zdravlja starijih i Programa osnovnih geroprofilaktičkih mjera primarne, sekundarne,

 tercijarne i kvartarne prevencije s Vodičem uputa za aktivno zdravo i produktivno starenje

 te izrada gerontološko-javnozdravstvenih normi i smjernica;

* Znanstveno-istraživačka i publicistička gerontološko-javnozdravstvena djelatnost.

**OBRAZLOŽENJE PROGRAMA**

**Nastavak koordiniranja i organizacije cijepljenja protiv COVID -19 u osoba starije životne dobi s ciljem**  **održavanja visokog cijepnog obuhvata korisnika u domovima za starije osobe.**

**Koordinacijsko tijelo za pripremu podataka o nadzoru COVID-19**

U 2024. nastaviti će se priprema podataka o nadzoru COVID-19 u ustanovama za dugotrajnu njegu RH potrebnih za redovito izvještavanje **Europskog centra za prevenciju i kontrolu bolesti - ECDC** (Europski nadzorni sustav Tessy/dvotjedno) s obzirom da je Služba imenovana koordinacijskim tijelom na razini Republike Hrvatske u svibnju 2021. godine.

**Gerontološko- javnozdravstvena analiza strukture ciljnih pokazatelja za starije pučanstvo u ranijoj, srednjoj i dubokoj starosti po županijama Hrvatske i Grada Zagreba.**

Gerontološko-javnozdravstvenih analiza praćenja i evaluacije zdravstvenih potreba te funkcionalne sposobnosti starijih osoba po županijama Hrvatske i Grada Zagreba u institucijskoj i izvan-institucijskoj skrbi za starije te usporedba uzroka gerijatrijskih hospitalizacija i gerijatrijske zdravstvene potrošnje, uzroka gerijatrijskog mortaliteta i komorbiditeta, očekivanog trajanja života i potencijalno izgubljenih godina života zbog preventabilnih bolesti uz utvrđivanje rizičnih čimbenika nastanka bolesnog starenja. Priprema posebnih poglavlja za Zdravstveno statistički ljetopis Grada Zagreba i Statistički ljetopis Grada Zagreba.

**Evaluacija provedbe kategorijskog postupnika po program četiri stupnja gerijatrijske zdravstvene njege sa sestrinskom dokumentacijom i u domovima za starije, Hrvatska i Grad Zagreb**

Primjenom kategorijskog postupnika programa Četiri stupnja gerijatrijske zdravstvene njege u domovima za starije medicinska sestra svakodnevno, ili po potrebi, u domu za starije, procjenjuje stanje gerijatrijskog bolesnika po čimbenicima praćenja, ovisno o njegovim zdravstvenim potrebama, svrstava u određenu kategoriju po definiranoj skali od 1 do 4, a odnosi se na četiri stupnja gerijatrijske zdravstvene njege.

**Gerontološko-javnozdravstveni pokazatelji u odabranim domovima za starije** analizirani putem Evidencijske liste br. 1 za praćenje zdravstvenih potreba starijih osoba u domu za starije i putem Evidencijske liste br. 4 za praćenje zdravstvenih-socijalnih potreba starijih osoba u izvan-institucijskoj skrbi za starije

U sklopu prvog područja praćenja i evaluacije zdravstvenih potreba korisnika domova za starije u Hrvatskoj, Gradu Zagrebu i po županijama Hrvatske nastavak praćenja i evaluacije zdravstvenih potreba individualnog gerontološkog i gerijatrijskog osiguranika po unosu u bazu gerontološko-javnozdravstvenih podataka dobivenih putem Evidencijske liste br. 1 PZP-a korisnika Doma za starije i Evidencijska lista br. 4 PZP-a Gerontološkog centra – izvaninstitucijske skrbi za starije.

U cilju unaprjeđenja kvalitete podataka o zdravstveno-socijalnim potrebama starijih osiguranih osoba u domovima za starije osobe i gerontološkim centrima te povećanja obuhvata započet ćemo s aktivnostima potrebnim za revidiranje i unaprijeđenje sustava prikupljanja i obrade podataka iz navedenih evidencija.

**Provedba Upitnika o praćenju pokazatelja kvalitete u domovima za starije, Hrvatska**

Trijaža, praćenje i evaluacija zdravstvenih potreba individualnog gerontološkog i gerijatrijskog osiguranika po Upitniku o praćenju pokazatelja kvalitete u Domovima za starije.

**Provedba stručno-metodološke pomoći koordinacije i gerontološke edukacije/gerontološke tribine, gerontološke radionice, simpoziji, tečajevi**

U sklopu poslova i zadaća gerontološko-javnozdravstvene djelatnosti održavaju se redovite gerontološke tribine namijenjene stručnjacima različitog profila u skrbi za starije, a osobito timovima opće / obiteljske medicine, medicinskim sestrama u domovima za starije te drugim stručnim profilima, a u 2024. godini ukupno je planirano organiziranje 4 gerontološke tribine.

**Nastavak suradnje nakon provedenog projekta European Innovation Partnership on Active and Healthy Ageing**

Referentni centar MZ za zaštitu zdravlja starijih osoba – Služba za javnozdravstvenu gerontologiju NZJZ „Dr. Andrija Štampar“ kao partner Domu zdravlja Zagreb – Centar na projektu European Innovation Partnership on Active and Healthy Ageing nastavlja suradnju na provođenju aktivnosti vezanih za zdravo i aktivno starenje.

**Promocija Projektnog modela prehrambeno gerontoloških normi za jelovnike za domove za starije**

U 2024. nastaviti će se promocija priručnika te implementaciji gerontoloških normi za jelovnike u domovima za starije uz potporu Ministarstva zdravstva. Priručnik je tijekom 2020.g. izdan u elektronskoj verziji. Izrada letka o pravilnoj prehrani osoba starije životne dobi koji će biti objavljen na internetskoj stranici Zavoda. Izrada recepata za dnevne jelovnike za tjedno objavljivanje na društvenim mrežama Zavoda.

**Izrada postupnika za rano otkrivanje Alzheimerove bolesti i drugih demencija**

U 2024. godini će se temeljem donesene Strategije o demencijama na području Grada Zagreba nastaviti izrada radne verzije postupnika za probir na blaga kognitivna oštećenja i demencije.

**Sajam zdravlja: „Štampar u tvom kvartu“**

U 2024. nastaviti će se serija lokalnih manifestacija koje će se održati u 6 zagrebačkih kvartova u organizaciji NZJZ “Dr. Andrija Štampar”, Gradskog ureda za socijalnu zaštitu, zdravstvo, branitelje i osobe s invaliditetom i Doma zdravlja Zagreb – Istok, Doma zdravlja Zagreb – Centar i Doma zdravlja Zagreb – Zapad u obliku „putujućeg sajma“ za građane Zagreba. Provoditi će se edukacije i radionice usmjerene na očuvanje zdravlja i podizanje kvalitete života građana svih dobnih skupina. U okviru manifestacije poseban naglasak bit će na i promociji aktivnog i zdravog starenja uz gerontološko savjetovanje.

**Promocija zdravog i aktivnog starenja**

Nastavak suradnje s Hrvatskim zavodom za javno zdravstvo i županijskim zavodima za javno zdravstvo u cilju unaprjeđenja i razvoja centara za gerontologiju te promoviranja zdravog i aktivnog starenja temeljem dokumenta Svjetske zdravstvene organizacije „Desetljeće zdravog starenja – 2020 – 2030“. Pružanje potpore udrugama i neformalnim njegovateljima koji skrbe o starijim osobama izvan institucija.

**ZAKONSKE I DRUGE PRAVNE OSNOVE NA KOJIMA SE ZASNIVAJU PROGRAMI**

* Pravilnikom o mjerilima za dodjelu i obnovu naziva Referentnog centra Ministarstva nadležnog za zdravstva (NN 77/05, 125/08)
* Zakon o zdravstvenoj zaštiti (NN 100/18, 125/19, 119/22,156/22,33/23)
* Zakon o zdravstvenom obveznom osiguranju (80/13, 137/13, 98/19, 33/23)
* Plan i program mjera zdravstvene zaštite 2020.-2022. (NN 142/2020)
* Izmjene i dopune mreže javnozdravstvene službe (NN 20/18)
* Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja: (NN 133/22)
* Pravilnik o minimalnim uvjetima u pogledu prostora, radnika i medicinsko-tehničke opreme za obavljanje zdravstvene djelatnost (NN 61/11)
* Plan i program mjera zdravstvene zaštite iz obveznog zdravstvenog osiguranja (NN 126/06)
* Zakon o službenoj statistici (NN 25/00)
* Godišnji provedbeni plan statističkih aktivnosti Republike Hrvatske
* Nacionalnom strategijom razvoja zdravstva 2012. – 2020; (NN 156/13, 24/14)
* Izmjene i dopune mreže javnozdravstvene službe (NN 113/15)
* Strategija socijalne skrbi za starije osobe u Republici Hrvatskoj za razdoblje od 2017. do 2020.

**USKLAĐENOST CILJEVA, STRATEGIJE PROGRAMA S DOKUMENTIMA DUGOROČNOG RAZVOJA**

Navedeni ciljevi i strategije usklađeni su sa sljedećim dokumentima:

* 1. Nacionalni plan razvoja zdravstva za razdoblje od 2021. do 2027. godine, Vlada RH, Ministarstvo zdravstva
	2. Nacionalni portfelj ulaganja u zdravstvo i dugotrajnu skrb, 2021. - 2027
	3. Strateški plan razvoja javnog zdravstva 2013. – 2015., Vlada RH, Ministarstvo zdravlja
	4. Desetljeće zdravog starenja, Svjetska zdravstvena organizacija

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Planirano je da će se u 2024. godini:

* + Iz proračuna Grada Zagreba primiti 27.930 € za realizaciju programa „Sajam zdravlja – Štampar u tvom kvartu“
	+ Od strane HZZO-a prihodovati za tri javnozdravstvena tima 240.000 € za ostale navedene aktivnosti

**POKAZATELJI PRAĆENJA AKTIVNOSTI**

* broj održanih gerontoloških tribina
* mjesečni izvještaji za aktivnosti ugovorene s HZZO-om
* mjesečni izvještaji za izvršenje programa sufinanciranih iz proračuna Grada Zagreba
* izvješća o aktivnostima Referentnog centra Ministarstva zdravstva za zaštitu zdravlja starijih osoba
* izvješća o aktivnostima na projektima Hrvatske zaklade za znanost
* izvješće o provedbi Godišnjeg provedbenog plana statističkih aktivnosti Republike Hrvatske
* broj publikacija (znanstveni i stručni radovi, promotivni materijali)
* broj sudjelovanja na znanstvenim i stručnim skupovima
* broj zapisa u Web-servisu NRS 2002
* mjesečna i godišnja izvješća za program sufinanciran od Grada Zagreba

# 7. Služba za školsku i adolescentnu medicinu

**SAŽETAK DJELOKRUGA RADA**

Temeljne zadaće Službe za školsku i adolescentnu medicinu:

* rano utvrđivanje i prepoznavanje bolesti i poremećaja
* prevencija rizičnih i društveno neprihvatljivih ponašanja
* usvajanje zdravih načina življenja
* razvoj odgovornosti za vlastito zdravlje
* zaštita mentalnog zdravlja, osobito u vezi sa školom i školskim okruženjem
* zaštita reproduktivnog zdravlja uključujući odgovorno spolno ponašanje i pripravu za roditeljstvo.

**OBRAZLOŽENI PROGRAMI, ZAKONSKE I DRUGE PODLOGE NA KOJIMA SE ZASNIVAJU PROGRAMI**

Djelatnost, organizacija, kadrovski i radni normativi sadržani su u sljedećim dokumentima:

* Zakon o zdravstvenoj zaštiti (NN 100/18, 125/19, 147/20, 119/22)
* Zakon o obveznom zdravstvenom osiguranju (NN 80/2013, 137/13, 98/19)
* Zakon o odgoju i obrazovanju u osnovnoj i srednjoj školi (NN 126/2012, 94/13, 152/14, 7/17, 68/18, 98/19 i 64/20)
* Zakon o zaštiti pučanstva od zaraznih bolesti (NN 143/21)
* Zakon o visokom obrazovanju i znanstvenoj djelatnosti (NN 119/22)
* Plan i program mjera zdravstvene zaštite iz obaveznog zdravstvenog osiguranja (NN 126/06)
* Mreža javne zdravstvene službe (NN 101/2012 i 113/2015)
* Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja: (NN 106/14)
* Pravilnik o postupku utvrđivanja psihofizičkoga stanja djeteta, učenika te sastavu stručnoga povjerenstva (NN 55/2015)
* Plan i program obveznog cijepljenja (na godišnjoj razini)
* Pravilnik o polaganju državne mature (NN 1/13, 41/19, 127/19, 55/20 i 53/21)
* Pravilnik o pomoćnicima u nastavi i stručnim komunikacijskim posrednicima (NN 102/18, 59/19, 22/20).

*Tablica 1. – Aktivnosti i izvori financiranja*

| *Aktivnost*  | *Opis aktivnosti* | *Izvori financiranja* |
| --- | --- | --- |
| Rano prepoznavanje i uočavanje poremećaja i bolest | * sistematski pregledi prije upisa u prvi razred osnovne škole
* sistematski pregledi u osnovnoj školi
* sistematski pregledi u srednjoj školi
* sistematski pregledi studenata
* namjenski i drugi pregledi prema zdravstvenoj indikaciji
* kontrolni pregledi nakon preventivnih aktivnosti
* probiri u školskoj i studentskoj populaciji
 | HZZO ugovori za provedbu Plana i programa specifičnih i preventivnih mjera zdravstvene zaštite školske djece, mladih i studenata |
| Prevencija bolesti i poremećaja | * cijepljenja školske djece i studenata (redoviti program)
* cijepljenja školske djece i studenata (dodatna obvezna prema Zakonu o zaštiti pučanstva od zaraznih bolesti)
* cijepljenja školske djece i studenata (dodatna neobvezna prema posebnim programima ili na zahtjev)
* nadzor nad prehranom (obilazak škola i školskih kuhinja, sudjelovanje pri izradi jelovnika)
 | HZZO ugovori za provedbu Plana i programa specifičnih i preventivnih mjera zdravstvene zaštite školske djece, mladih i studenata |
| Mjere zaštite djece i mladih s poremećajima zdravlja | * savjetovališni rad za učenike, studente, roditelje/staratelje i djelatnike škole zbog kroničnih poremećaja zdravlja i teškoći učenja
* utvrđivanja psihofizičkog stanja djece radi uvođenja primjerenog programa školovanja (multidisciplinarna povjerenstva)
* timska sinteza (završni dio prosudbenog postupka)
* pregled u svrhu utvrđivanja potrebe prilagođenog programa tjelesne i zdravstvene kulture
* pregled u svrhu utvrđivanja potrebe za pomoćnikom u nastavi
* pregled u svrhu prilagodbe ispitne tehnologije državne mature
* nadzor nad prehranom (obilazak škola i sudjelovanje pri izradi jelovnika za djecu sa zdravstvenim poteškoćama)
 | HZZO ugovori za provedbu Plana i programa specifičnih i preventivnih mjera zdravstvene zaštite školske djece, mladih i studenata |
| Unaprjeđenje zdravlja školske djece i studenata | * zdravstveni odgoj školske djece i adolescenata
* zdravstveni odgoj za roditelje
* zdravstveni odgoj za nastavnike/stručne suradnike
* zdravstveno-edukativne tribine za studente
* savjetovališni rad u nadležnim školskim ambulantama
* konzultacije s nastavnicima i stručnim suradnicima škole
 | HZZO ugovori za provedbu Plana i programa specifičnih i preventivnih mjera zdravstvene zaštite školske djece, mladih i studenata |
| Programi | Savjetovalište za školsku djecu i mlade – prevencija HPV infekcija i drugih SPB, teškoća prilagodbe u školskom okruženju i poremećaja prehrane | Financiranje temeljem ugovora s Gradskim uredom za socijalnu skrb, zdravstvo i osobe s invaliditetom |

**USKLAĐENI CILJEVI, STRATEGIJE I PROGRAMI S DOKUMENTIMA DUGOROČNOG RAZVOJA**

Djeca i mladi zahtijevaju poseban pristup pa u pružanju zdravstvene zaštite treba omogućiti da usluge dolaze do mladih, a zdravstveni profesionalci, kojima se mogu obratiti, svojim kvalifikacijama trebaju nadilaziti klasično obrazovane zdravstvene radnike.

Takve potrebe zahtijevaju prilagodbu organizacije pružanja zdravstvenih usluga i drugačiji pristup zdravstvenih radnika te uključivanje profesionalaca različitih struka. Osoblje koje radi s mladima, treba biti posebno educirano te posjedovati znanje iz područja adolescentske psihologije i razvoja, imati razvijene interpersonalne vještine te biti senzibilizirano za različitosti.

Pristup preventivnoj zdravstvenoj zaštiti mladih prema suvremenim pokazateljima ukazuje na sve prisutnije probleme mentalnog zdravlja i neprilagođenog ponašanja, eksperimentiranja i konzumiranja tvari koje mogu uzrokovati ovisnost, posljedice loših navika i načina življenja probleme reproduktivnog zdravlja i spolno prenosivih bolesti.

Za školsku medicinu, koja je već niz godina služba u okviru javnog zdravstva to dovodi do nužnosti postupnog preusmjeravanja postojećeg obveznog preventivnog programa ka ciljanim probirima, savjetovališnom radu, zdravstvenom odgoju i promicanju zdravlja.

*Strategije za ostvarivanje ciljeva*

* osnaživanje savjetovališnih aktivnosti osobito u području mentalnog i reproduktivnog zdravlja te području učenja i prilagodbe
* unaprjeđenje informatičke platforme i omogućavanje preciznijeg praćenja zdravstvenog stanja i rada u djelatnosti
* praćenje pokazatelja zdravstvenog stanja i potreba djece i mladih iz službi školske medicine i drugih djelatnosti zdravstvenog sustava, putem rutinskih istraživanja, koristeći metode registracije u samoj službi te druge raspoložive izvore
* praćenje specifičnih potreba i ponašanja djece i mladih provođenjem ciljanih istraživanja na reprezentativnim ili odabranim uzorcima
* unaprjeđenje formalnih i neformalnih edukacijskih aktivnosti s ciljem osnaživanja međunarodno preporučenih kompetencija za rad u djelatnosti
* omogućavanje kvalitetnije zdravstvene zaštite učenika u učeničkim domovima
* poticanje osnivanja ambulanti za cjelovitu zdravstvenu skrb u studentskim kampusima
* osmišljavanje i sudjelovanje u programima promicanja zdravlja
* kontinuirano kreiranje i sudjelovanje u provođenju projekata usmjerenih povećanju odgovornosti zajednice smanjenjem štetnih učinaka na zdravlje
* organiziranje i provođenje edukacije profesionalaca i laika usmjerenu usvajanju zdravijih načina življenja i načelima promicanja zdravlja
* kreiranje i provođenje stručnih protokola namijenjenih osiguranju sigurnog školskog okruženja djece s kroničnim poremećajima zdravlja
* unaprijeđene mogućnosti praćenja funkcioniranja zdravstvenog sustava IT unaprjeđenjem i implementacijom
* kreiranje i provođenje istraživanja o zdravstvenim nejednakostima, odrednicama zdravlja i zdravstvenim ishodima
* uključenje u moguće platforme zajedničkog djelovanja na međunarodnoj razini (Europska mreža Regija za zdravlje, COST projekt *Appearance matters*)
* sudjelovanje u predlaganju svih strateških i implementacijskih dokumenata usmjerenih zdravlju djece i mladih, čiji je nositelj zdravstveni sustav, a suradnici i sudionici svi društveni segmenti
* sudjelovanje u kreiranju svih dokumenata čiji su nositelji drugi sektori, a zdravstveni sustav kao sudionik u provođenju pojedinih aktivnost
* sudjelovanje u kreiranju stručnih, strateških i provedbenih dokumenata za područje Grada Zagreba u zaštiti zdravlja djece i mladih.

Navedeni ciljevi i strategije usklađeni su sa sljedećim dokumentima:

* Nacionalna strategija razvoja zdravstva 2021. – 2027.
* Strateški okvir razvoja mentalnog zdravlja do 2030.
* Nacionalni plan za prava djece u Republici Hrvatskoj 2022. – 2026.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Svaka od aktivnosti navedena u ciljevima prati se na mjesečnoj, kvartalnoj i godišnjoj razini u smislu broja izvršenih aktivnosti i obuhvata ciljne populacije.

Izvještaji se mjesečno (i kumulativno polugodišnji i godišnji) dostavljaju u HZZO-u i HZJZ-u.

Tromjesečni, šestomjesečni, devetomjesečni i godišnji izvještaji se dostavljaju Upravi Zavoda.

Godišnji se izvještaji uz detaljniju analizu i komentare objavljuju u Zdravstveno-statističkom ljetopisu Grada Zagreba.

Izvršenje programa registrira se i prati aplikacijom tvrtke Cuspis koja pristupa CEZIH-u.

Posredne, kvalitativne ishode u ciljnoj populaciji prati se posebnim istraživanjima (anketama, znanstvenim radovima) periodično i/ili povremeno.

Financijska sredstva ostvaruju se temeljem ugovaranja za timove školske medicine u skladu s Mrežom javne zdravstvene službe i financijskim osnovama odluke o ugovaranju s HZZO-om .

Sredstva za rad Savjetovališta za školsku djecu i mlade ostvaruje se putem posebnog ugovora s Gradskim uredom za socijalnu skrb, zdravstvo i osobe s invaliditetom.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Kako se populacija školske djece i mladih u Gradu Zagrebu, za razliku od mnogih gradova i općina u Republici Hrvatskoj, ne smanjuje, opseg poslova je uglavnom stabilan .

*Sistematski i namjenski pregledi*

Ukupno je u razdoblju siječanj-studeni 2023. godine obavljeno 30.455 sistematskih pregleda, od toga najviše pregleda prije upisa u prvi razred osnovne škole (8.786). U petim razredima osnovne škole obavljeno je 4.585, a u osmim razredima 7.553 pregleda. Kontrolnih i namjenskih pregleda bilo je 10.400.

*Probirni pregledi*

U razdoblju do kraja studenog 2023. godine obavljeno je 43.012 *screening*-pregleda.

*Cijepljenje*

Prema godišnjem Programu obavljeno je 33.470 cijepljenja. Uglavnom su to cijepljenja učenika u osnovnoj školi, a u srednjoj školi i na fakultetima provedeno je nadoknadno cijepljenje protiv infekcija HPV-a temeljem odluke Ministarstva zdravstva i HZZO-a.

Cjepni obuhvati za sva obvezna cjepiva su visoki, a važno je napomenuti da je obuhvat cijepljenja protiv HPV infekcija, u kohorti učenika osmih razreda osnovnih škola, u škg. 2022./23. bio oko 54%, čime bilježimo stalni trend rasta od 2007.godine kada je u gradu Zagrebu počelo navedeno cijepljenje.

*Zdravstveni odgoj*

Prema važećem kurikulumu zdravstvenog odgoja, liječnici i sestre obavljaju aktivnosti u prvom, trećem, petom i osmom razredu osnovne te prvom i dugom razredu srednje škole. Teme definirane kurikulumom se pokazuju nedostatne za potrebe djece i škola, te se u dogovoru sa školama organiziraju i dodatni satovi sa temama o zdravlju i zdravim životnim navikama. Do kraja studenog 2023.godine zdravstvenim odgojem je obuhvaćeno 41.484 učenika osnovnih i 5.534 učenika srednjih škola.

*Savjetovališni rad*

Savjetovališni rad je neizostavan i važan dio ukupnih aktivnosti u školskoj medicini, u savjetovalište se obraćaju i učenici i roditelji, ali i nastavnici i drugi sudionici procesa odrastanja. U osnovnim je školama u savjetovališta pristupilo 4.452 osoba. Najviše je savjeta bilo u svezi unaprijeđenja zdravlja (19%) ,teškoća učenja (18%), te teškoća mentalnog zdravlja (17,6%). U srednjim školama je bilo 1.406 savjetovanja, od toga najviše zbog teškoća mentalnog zdravlja (36%) te unaprijeđenja zdravlja (22%).

Za savjet se obratilo i 788 studenata, najviše zbog savjeta u vezi s mentalnim (29%) te kroničnim bolestima (22%).

Ukupno je obavljeno 31.813 savjeta i konzultacija (siječanj – studeni 2023.)

*Skrb o djeci s poteškoćama u razvoju*

Uključivanje djece s poteškoćama u razvoju je opsežan i zahtjevan proces koji timski obavljaju zdravstveni i obrazovni stručnjaci i za osnovne i za srednje škole. Za potrebe utvrđivanja najpogodnijeg oblika školovanja obavljeno je 2.628 postupaka timske sinteze prije upisa u prvi razred osnovne škole te 1.272 timske sinteze za promjenu oblika školovanja u osnovnim i 89 za promjenu oblika školovanja u srednjim školama. Također je obavljeno 1.166 ekspertiza za upis u prvi razred osnovne škole te 1.695 za primjereni oblik školovanja u osnovnoj i 235 u srednjoj školi.

*Morbiditet utvrđen na sistematskim pregledima*

 U prvom razredu osnovne škole se registrira visok udio djece sa specifičnim poremećajem izgovora (37,2% u dječaka i 29 % u djevojčica). Velik broj djece ima poteškoća s refrakcijom i akomodacijom već na početku školovanja (djevojčice 22,6%,dječaci 19,3%) dok u osmom razredu se udio povećava (djevojčice 38,7%,dječaci 28,4%).Uočljiv je i zubni karijes, koji se registrira u svim uzrastima (u prvom razredu 15,1% dječaka i 13,9% djevojčica). Među bolestima i nepravilnostima u usnoj šupljini uočljiva je nepravilnost u položaju zubi koja se, očito nesanirana, održava i do kraja osnovne škole (14,7% u dječaka i 15,3 % u djevojčica u osmim razredima). Neka od stanja koja se u pravilu nalaze u mlađe djece kao adhezije prepucija ili sužen prepucij se prilikom upisa u prvi razred uočavaju kod 19% dječaka, što ukazuje da je uočavanje takvih smetnji nedovoljno u predškolsko doba i da se prilikom posjeta pedijatru treba na razvoj muškog spolovila obratiti više pozornosti.

Idiopatska skolioza se registrira u osmom razredu u 11,9% djevojčica.

 Akne se registriraju u 12,1 % dječaka i 13,2 % djevojčica u osmom razredu osnovne škole.

Pretilost bilježimo kod 4,9% djevojčica i 4,7%dječaka u prvim razredima te kod 7,9% dječaka i 6,9% djevojčica u osmim razredima.

*Aktivnosti iz programa ugovorenih s Gradskim uredom za zdravstvo*

*Savjetovalište za školsku djecu i mlade- prevencija HPV infekcija i drugih spolno-prenosivih bolesti, teškoća prilagodbe u školskom okruženju i poremećaje prehrane*

U Službi za školsku i adolescentnu medicinu Nastavnog zavoda za javno zdravstvo „Dr. Andrija Štampar“ od 2004. g. djeluje Savjetovalište za školsku djecu i mlade u kojem se timskim pristupom i suradnjom rješavaju najčešći i najvažniji zdravstveni izazovi školske djece, mladih i studenata.

 Savjetovanje školskog liječnika, redovni preventivni ginekološki pregledi te nadoknadno cijepljenje protiv HPV-a omogućeno je , uz lokaciju Mirogojska c. 16, i u prostorima Centra za zdravlje mladih, Heinzelova 63, što predstavlja iskorak u približavanju mladima i mogućnosti dobivanja usluga izvan institucija redovnog zdravstvenog sustava.

Savjetovalište je otvoreno i ulazi se bez uputnice, očuvana je povjerljivost te zajamčena pravičnost.

*Prevencija HPV infekcija i drugih spolno prenosivih bolesti*

Od siječnja do kraja listopada 2023.godine obavljeno je 839 ginekoloških pregleda i konzultacija, 463 savjetovanja od strane školskog liječnika te 839 nadoknadnih cijepljenja protiv HPV infekcija.

*Prevencija teškoća adaptacije u školskom okruženju i poremećaja prehrane*

Proces odrastanja i sazrijevanja mlade osobe kroz period puberteta i adolescencije predstavlja vrlo intenzivno i osjetljivo životno razdoblje. Tijekom tog procesa, uz tjelesno i spolno sazrijevanje, intenzivne su promjene na psihološkom planu, a sve se odvija uz zahtjeve školovanja.

Uvjeti suvremenog života, razvoj tehnologija, utjecaji medija, nametanje idealiziranih idola, uz sve češću narušenu stabilnost obiteljskih odnosa, uzrokom su sve učestalijih problema iz domene mentalnog zdravlja mladih.

U Savjetovalištu je u razdoblju od siječnja do kraja listopada 2023.provedeno savjetovanje 94 učenika i 42 obitelji zbog teškoća adaptacije ili poremećaja prehrane, jednim ili više dolazaka.

**PLANIRANJE AKTIVNOSTI U 2024. GODINI**

*Tablica 1. – Realizirane usluge u razdoblju od 1. 1. do 30. 9. 2023. godine i planirane u 2024. godini*

| *Aktivnost* | *Usluga* | *Realizirano do 30.9.2023.* | *Planirano u 2024.*  |
| --- | --- | --- | --- |
| Sistematski pregledi  | Sistematski pregledi djeteta prije upisa u prvi razred osnovne škole | 8.782 | 8.500 |
| Sistematski pregled u 5. razredu osnovne škole | 3.482 | 7.500 |
| Sistematski pregled u 8. razredu osnovne škole | 2.800 | 7.500 |
| Sistematski pregled u 1. razredu srednje škole | 4.547 | 7.500 |
| Sistematski pregled studenata 1. godine studija | 3.956 | 8.000 |
| Kontrolni pregledi | Nakon sistematskih pregleda u osnovnoj školi | 1.266 | 2.000 |
| Nakon sistematskih pregleda u srednjoj školi | 194 | 500 |
| Nakon sistematskih pregleda studenata | 67 | 500 |
| Namjenski pregledi | Osnovna škola | 3.489 | 2.500 |
| Srednja škola | 1.713 | 1.700 |
| Studenti | 1.643 | 4.500 |
| Cijepljenja | Osnovna škola | 22.204 | 25.000 |
| Srednja škola | 798 | 500 |
| Zdravstveni odgoj | Osnovna škola – učenici | 16.940 | 30.000 |
| Osnovna škola – roditelji | 1.968 | 5.000 |
| Srednja škola – učenici | 2.213 | 15.000 |
| Probiri za čitavu populaciju | Rast i razvoj – 3. razred OŠ | 3.270 | 7.500 |
| Vid na boje, oštrina vida – 3. razred OŠ | 6.574 | 7.500 |
| Rast i razvoj, skolioza – 6. razred OŠ | 6.907 | 15.000 |
| Ponašanje, socijalizacija, prilagodba na školu | 3.340 | 3.000 |
| Savjetovališta  | OŠ – problemi učenja | 614 | 1.000 |
| OŠ – rizična ponašanja | 38 | 100 |
| OŠ – mentalno zdravlje | 507 | 750 |
| OŠ – reproduktivno zdravlje | 369 | 500 |
| OŠ – kroničari | 382 | 800 |
| OŠ – očuvanje zdravlja | 648 | 750 |
| OŠ – zanimanje | 348 | 750 |
| SŠ – problemi učenja | 129 | 150 |
| SŠ – mentalno zdravlje | 427 | 450 |
| SŠ – reproduktivno zdravlje | 181 | 150 |
| SŠ – kroničari | 182 | 400 |
| SŠ – očuvanje zdravlja | 281 | 250 |
| SŠ – zanimanje | 43 | 100 |
| Studenti – problemi učenja | 80 | 200 |
| Studenti – mentalno zdravlje | 209 | 500 |
| Studenti – reproduktivno zdravlje | 103 | 500 |
| Studenti – kroničari | 137 | 400 |
| Studenti – očuvanje zdravlja | 139 | 200 |
| Savjetovanje i konzultacije | Savjetovanje roditelja/staratelja/obitelji | 3.878 | 4.500 |
| Savjetovanje stručnih suradnika i nastavnika | 2.577 | 3.000 |
| Konzultacije s liječnikom | 5.949 | 7.000 |
| Konzultacije s medicinskom sestrom | 7.606 | 10.000 |
| Rad u komisijama i timska sinteza | Rad u komisijama – upis u prvi razred – pregledi | 8.782 | 8.000 |
| Timska sinteza za primjereni oblik školovanja | 1012 | 2.500 |
| Timska sinteza za primjereni oblik školovanja – srednja škola | 70 | 70 |
| Ekspertize | Ekspertiza za upis u prvi razred | 1.162 | 1.200 |
| Ekspertiza za primjereni oblik školovanja – osnovna škola | 1.393 | 1.200 |
| Ekspertiza za primjereni oblik školovanja – srednja škola | 196 | 200 |
| Pregledi za TZK i sport | Osnovna škola | 891 | 1.000 |
| Srednja škola | 1.244 | 1.400 |
| Studenti | 295 | 750 |
| Mjere zaštite i suradnja | Zaštita i unaprjeđenje školskog okruženja | 478 | 500 |

# 8. Služba za mentalno zdravlje i prevenciju ovisnosti

**SAŽETAK DJELOKRUGA RADA**

Služba za mentalno zdravlje i prevenciju ovisnosti provodi niz aktivnosti iz područja zaštite i unaprjeđenja mentalnog zdravlja i prevencije ovisnosti sukladno svim strateškim dokumentima.

Preventivne aktivnosti provode se na načelima univerzalne, selektivne i indicirane prevencije, a tretman prema medicinskoj indikaciji sukladno suvremenim medicinskim saznanjima, uz multidisciplinarni i individualni pristup korisniku. Aktivnosti prevencije usmjerene su prema općoj populaciji (univerzalne), ali i prema rizičnim skupinama (selektivne/indicirane) s ciljevima rane detekcije i ranih intervencija kroz psihoedukaciju, psihosocijalnu podršku, uvježbavanje vještina samopomoći i motiviranjem za tretman. Osobita pažnja usmjerena je na očuvanje mentalnog zdravlja djece i adolescenata u obliku savjetovanja djece i adolescenata koji su u rizičnom ponašanju, kao i onih koji su posebno izloženi stresu (poremećaja ponašanja i emocija u dječjoj i adolescentnoj dobi (školski neuspjeh, školska fobija i adolescentne krize) s ciljem povećanja sposobnosti za savladavanje kriznih stanja i adaptaciju na nove okolnosti te sprječavanja nastupa mentalnih poremećaja.

Tretmani se provode na znanstveno utemeljenim načelima i prema stručnim smjernicama s ciljem otklanjanja smetnji i postizanja emocionalne stabilnosti, podizanja razine kvalitete života, produktivnosti i funkcionalnosti.

Kontinuirano se provodi dobra praksa multisektorske suradnje s institucijama u zdravstvenom (podrška LOM-u, specijalistička usavršavanja), obrazovnom i pravosudnom sustavu, kao i u sustavu socijalne skrbi, te suradnja s nevladinim organizacijama.

U provedbi aktivnosti sudjeluje 25 djelatnika Službe raspoređenih prema sistematizaciji u četiri odjela. Odjeli su organizirani prema dobnoj distribuciji i području djelatnosti: Odjel za prevenciju ovisnosti, Odjel/Centar za zaštitu mentalnog zdravlja djece i mladih, Odjel/Centar za zaštitu mentalnog zdravlja odraslih i Odjel/Centar za zaštitu mentalnog zdravlja osoba starije životne dobi i vulnerabilnih skupina. Rad Službe odvija se na četiri lokacije:

1. Odjel za prevenciju ovisnosti (Mirogojska cesta 11)
2. Odjel/Centar za zaštitu mentalnog zdravlja odraslih (Remetinečki gaj 14; Mirogojska cesta 11; Ožegovićeva 9; Hirčeva 1)
3. Odjel/Centar za zaštitu mentalnog zdravlja djece i mladih (Remetinečki gaj 14; Hirčeva 1; Mirogojska cesta 11)
4. Odjel/Centar za zaštitu mentalnog zdravlja osoba starije životne dobi i vulnerabilnih skupina (Remetinečki gaj 14; Ožegovićeva 9).

**OBRAZLOŽENI PROGRAMI, ZAKONSKE I DRUGE PODLOGE NA KOJIMA SE ZASNIVAJU PROGRAMI**

*Prevencija ovisnosti*

Odjel za prevenciju ovisnosti provodi aktivnosti vezane za problematiku konzumacije sredstava ovisnosti kao i bihevioralnih ovisnosti.

U odjelu se provode sljedeće aktivnosti:

* psihijatrijska obrada osoba koje konzumiraju psihoaktivne supstance
* određuje se individualni terapijski plan uz usmeni informirani pristanak pacijenta
* provodi se individualni, grupni i obiteljski psihoterapijski tretman uz potrebne socijalne intervencije i testiranje urina na prisustvo metabolita droga
* ostvaruje se suradnja s liječnicima primarne zdravstvene zaštite, školske i adolescentne medicine, specijaliziranim bolničkim odjelima, terapijskim zajednicama, školama, sudom za maloljetnike, centrima za socijalnu skrb, općinskim državnim odvjetništvima, penalnim sustavom te nevladinim organizacijama
* provodi se edukacija različitih stručnjaka i volontera, odjel surađuje s medijima, a stručno pomaže različitim nevladinim organizacijama i udrugama koje sudjeluju u rehabilitaciji ovisnika
* koordiniraju se sve potrebne aktivnosti koje su usmjerene smanjenju rizika širenja HIV infekcije te hepatitisa; Služba epidemiološki prati, koordinira i provodi programe smanjenja potražnje droga te provodi specifično liječenje
* sudjeluje u radu svih relevantnih povjerenstva Ureda za droge HZJZ-a, Ministarstva zdravstva i grada Zagreba na području ovisnosti.

*Zaštita mentalnog zdravlja odraslih*

Odjel/Centar za zaštitu za mentalnog zdravlja odraslih provodi niz aktivnosti po principima univerzalne, selektivne i indicirane prevencije. Mjere su usmjerene na očuvanje i unapređenje mentalnog zdravlja pojedinca, obitelji te šire društvene zajednice. Zaštita mentalnog zdravlja odraslih obuhvaća aktivnosti promicanja i prevencije problema mentalnog zdravlja kroz izvanbolničku skrb rane detekcije i ranih intervencija.

Modeli pružanja pomoći prilagođeni su individualnim potrebama te uz psihijatre uključuju i stručnjake različitih pomagačkih profesija uz mogućnost savjetovanja i/ili psihoterapije u obliku individualnog, obiteljskog, partnerskog ili grupnog rada. Posebna se pažnja kod osoba srednje životne dobi usmjerava na povećanje psihološke otpornosti i mehanizme suočavanja sa stresom radi povećanja produktivnosti, funkcionalnosti i poboljšanja kvalitete života.

Zaštita mentalnoga zdravlja obuhvaća:

* mjere i aktivnosti u nekoliko ključnih područja djelovanja: promociji i unapređenju mentalnog zdravlja, prevenciji, ranom prepoznavanju, liječenju i rehabilitaciji poremećaja ponašanja i duševnih/mentalnih poremećaja
* promocija mentalnog zdravlja uključuje aktivnosti na razumijevanju mentalnog zdravlja i podizanju svjesnosti o važnosti mentalnog zdravlja kao dijela općeg zdravlja, na promociji dobrog mentalnog zdravlja i blagostanja, razumijevanje problema mentalnog zdravlja i duševnih/mentalnih poremećaja, borba protiv stigme i diskriminacije
* rana detekcija i intervencija uključuje aktivnosti dijagnostike psihičkih poremećaja i specifičnog psihijatrijskog tretmana
* individualna, grupna i obiteljska psihoterapija
* aktivnosti su usmjerene prema cjelokupnoj populaciji, ali i specifične su za određene populacijske skupine (rizične i vulnerabilne)
* sudjelovanje u edukaciji djelatnika različitih profila koji provode preventivne programe
* suradnja s medijima radi usklađivanja i sudjelovanja u preventivnim kampanjama
* izrada promidžbeno-edukativnih materijala.

*Zaštita mentalnog zdravlja djece i mladih*

Odjel/Centar za zaštitu mentalnog zdravlja djece i mladih provodi aktivnosti po principima univerzalne, selektivne i indicirane prevencije kod maloljetnika i mlađih punoljetnika s naglaskom na ranoj sekundarnoj prevenciji za:

* probleme u ponašanju i prevenciju zlouporabe droga kod maloljetnika i mlađih punoljetnika
* problematično kockanje i druge bihevioralne ovisnosti
* poremećaje ponašanja vezano uz problematiku pijenja mladih
* emocionalne poremećaje u adolescenciji.

U okviru indicirane prevencije u radu s mladim provodi se individualni i obiteljski savjetodavni tretman, modifikacija ponašanja, individualna i obiteljska psihoterapija i grupni rad s roditeljima. Ovi oblici rada poznati su kao najučinkovitiji u mijenjanju postojećih i stvaranju novih, zdravijih obrazaca ponašanja.

Tijekom rada s adolescentima radi se na postizanju bolje samokontrole, asertivnosti te tehnikama učenja. Psihoterapijski pristup je važan za stjecanje povjerenja, ulaska u odnos s drugima u kojem je moguće testirati i izražavati emocije i dobiti novo emocionalno iskustvo.

*Zaštita mentalnog zdravlja osoba starije životne dobi i vulnerabilnih skupina*

U Odjelu/Centru za zaštitu za mentalnog zdravlja osoba starije životne dobi i vulnerablinih skupina provodi se niz aktivnosti po principima univerzalne, selektivne i indicirane prevencije.

* mjere i aktivnosti u nekoliko ključnih područja djelovanja: promociji i unapređenju mentalnog zdravlja, prevenciji, ranom prepoznavanju, liječenju i rehabilitaciji poremećaja ponašanja i duševnih/mentalnih poremećaja, a kod osoba starije životne dobi posebna pažnja usmjerena je prema depresiji i *Alzheimerovoj* bolesti.
* promocija mentalnog zdravlja uključuje aktivnosti na razumijevanju mentalnog zdravlja i podizanju svjesnosti o važnosti mentalnog zdravlja kao dijela općeg zdravlja; borba protiv stigme i diskriminacije
* rana detekcija i intervencija uključuje aktivnosti dijagnostike psihičkih poremećaja i specifičnog psihijatrijskog liječenja
* individualno savjetovanje i psihoterapija
* savjetovališni rad s članovima obitelji
* aktivnosti usmjerene prema osobama starijim od 65 godina su specifične posebice zbog pratećih komorbiditeta i drugih potreba ove populacijske skupine
* aktivnosti u 2024. će biti usmjerene u uspostavljanje mrežne podrške profesionalcima pomagačkih struka u području rada s osobama manjinskih skupina te sadržaja usmjerenih za pomoć pripadnika tih skupina
* ostvaruje se suradnja s liječnicima primarne zdravstvene zaštite, specijaliziranim psihogerijatrijskim bolničkim odjelima, centrima za socijalnu skrb, te nevladinim organizacijama
* sudjelovanje u edukaciji djelatnika različitih profila koji provode preventivne programe
* suradnja s medijima radi usklađivanja i sudjelovanja u preventivnim kampanjama
* izrada promidžbeno-edukativnih materijala.

*Posebni programi i preventivne aktivnosti*

Univerzalne preventivne aktivnosti u 2024. godini nastavit će se provodit putem javnozdravstvenih i medijskih aktivnosti. Aktivnosti selektivne prevencije provode se u okviru preventivnih programa, čiji se nastavak planira i u 2024. godini.

Programi *Službe:*

* *Instagram* profil *Mentalisti: https://www.instagram.com/mentalisti.stampar/?hl=hr*
* *Profesor sam, pomozite!*
* *Učim i znam*
* društvena mreža Službe *– Facebook: https://www.facebook.com/mentalisti.nzjz*
* *Ja – roditelj*
* *Jačanje kompetencija u radu s mladima*
* *Večernja škola za roditelje*
* *Avantura studiranja*
* *Škola nepušenja*
* *Samo svjesno, doktore moj*

*Kao poseban program planira se pokretanje mobilnog tima Službe za mentalno zdravlje i prevenciju ovisnosti od 1.7.2024. godine za područje grada Zagreba*

Uz redovne aktivnosti posvećene obilježavanju „*Mjeseca borbe protiv ovisnosti*“ (15 studeni – 15 prosinac 2024. g.) *Služba* ćeuz potporu Grada Zagreba - Gradskog ureda za socijalnu zaštitu, zdravstvo, branitelje i osobe s invaliditetom, povjerenstvo grada Zagreba za prevenciju i suzbijanje zlouporabe droga i drugih oblika ovisnosti planira organizaciju 3. Simpozija o ovisničkom ponašanju mladih, te organizaciju Nagradnog natječaja Škola bez ovisnosti – grad bez ovisnosti za osnovne i srednje škole grada Zagreba. Nadalje u veljači 2024.g. planirano je prigodno obilježavanje 20 godina postojanja Službe za mentalno zdravlje i prevenciju ovisnosti u NZJZ Dr. A. Štampar, odnosno 25 godina od osnutka.

***Projekti ugovoreni s Ministarstvom zdravstva RH***

U siječnju 2024. predaju se završna izvješća za Projekt *Nova vremena – novi izazovi i projekt Prevencija na kvadrat MZ.*

***Planirani prihodi u 2024. godini po izvorima***

* HZZO – Ugovor o provođenju djelatnosti zaštite mentalnog zdravlja i prevencije ovisnosti (8 ugovorenih timova)
* Grad Zagreb; Gradski ured za zdravstvo – Ugovor o sufinanciranju Programa rada djelatnosti za mentalno zdravlje i prevenciju ovisnosti – Proračun Grada Zagreba). Programu rada Službe za mentalno zdravlje i prevenciju ovisnosti sufinanciranje redovnog rada kroz dio troškova bruto plaća za radnike Službe u ukupnom iznosu od 100.000 EUR (ili ovisno o odobrenim sredstvima Grada)
* Financiranje mobilnog tima *Službe* sredstvima Grada
* Ministarstvo zdravstva – Ugovor o financijskoj potpori projektu zdravstvene organizacije temeljem natječaja za prijavu projekata udruga i zdravstvenih organizacija u Republici Hrvatskoj za dodjelu financijskih sredstava u okviru raspoloživih sredstava iz dijela prihoda od igara na sreću u području prevencije, tretmana i liječenje ovisnika. Po objavljivanju natječaja *Služba* će predati potrebnu projektnu dokumentacija za financijsku potporu projektu pod nazivom *Prevencija plus.* U okviru ovoga Natječaja financirati će se trogodišnji programi koji će se provoditi u vremenskom razdoblju od *1. 1. 2024. do 31. 12. 2026. godine.*

**ZAKONSKA PODLOGA NA KOJOJ SE ZASNIVA PROGRAM RADA SLUŽBE**

* Zakon o zdravstvenoj zaštiti (NN 100/2018 i dopune)
* Zakon o zdravstvenom osiguranju (NN 80/2013 i dopune)
* Plan i program mjera zdravstvene zaštite 2023.-2026. (NN 127/2023)
* Mreža javne zdravstvene službe (NN20/2018)
* Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja: (NN 56/17)
* Strateški okvir razvoja mentalnog zdravlja 2022. – 2030.
* Nacionalna strategija djelovanja na području ovisnosti za razdoblje do 2030. godine ([NN 18/2023](https://narodne-novine.nn.hr/clanci/sluzbeni/2023_02_18_307.html))

**USKLAĐENOST CILJEVA, STRATEGIJE PROGRAMA S DOKUMENTIMA DUGOROČNOG RAZVOJA**

Plan rada i obavljanja djelatnosti usko je povezan i usklađen sa svim prethodno navedenim strateškim dokumentima; plan rada i aktivnosti usklađen je s *Europskim paktom za mentalno zdravlje* koji izdvaja pet prioritetnih područja u zaštiti mentalnog zdravlja: prevenciju depresije i samoubojstava

* mentalno zdravlje u mladosti i obrazovanju
* mentalno zdravlje na radnom mjestu
* mentalno zdravlje starijih
* suprotstavljanje stigmi i socijalnoj isključenosti.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Svaka od aktivnosti prati se na mjesečnoj, kvartalnoj i godišnjoj razini u smislu broja izvršenih aktivnosti i obuhvata ciljne populacije.

Izvještaji se mjesečno dostavljaju u HZZO, HZJZ, Gradski ured za zdravstvo te kumulativno polugodišnji i godišnji u Gradski ured za zdravstvo, HZJZ i Ministarstvo zdravlja.

Tromjesečni, šestomjesečni, devetomjesečni i godišnji izvještaji o poslovanju se dostavljaju Upravi Zavoda.

Godišnji se izvještaji uz analizu i komentare objavljuju u *Zdravstveno-statističkom ljetopisu Grada Zagreba.*

Izvršenje programa registrira se i prati u standardiziranom kompjutorskom programu te u evidenciji održanih preventivnih i drugih aktivnosti.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Izvještaji se temelje na uslugama Službe za mentalno zdravlje i prevenciju ovisnosti, a one su sastavni dio mjesečnih, kvartalnih i godišnjih izvještaja.

*Tablica 1. – Realizirane usluge u razdoblju od 1. 1. do 30. 11. 2023. godine i planirane u 2024. godini*

| *Naziv usluge* | *Šifra* | *Realizirano do 30. 11.23* | *Planirano u 2024.* |
| --- | --- | --- | --- |
| Prva ambulantna psihijatrijska obrada | 11021 | 1.377 | 1.500 |
| Ponovni ambulantni psihijatrijski pregled | 11022 | 7.535 | 8.000 |
| Konzultacija s liječnikom specijalistom  | 11602 | 1.784 | 2.000 |
| Konzultacije s djelatnicima u zdravstvu |  | 158 | 150 |
| Konzultacije s djelatnicima iz drugih resora (CZSS, obrazovne ustanove i sl.) |  | 257 | 250 |
| Psihoterapija-površinska | 96090 | 1.025 | 1.200 |
| Psihoterapija ponašanja | 96190 | 7.761 | 8.000 |
| Grupna psihoterapija – broj osoba u grupama | 96400 | 349 | 280 |
| Obiteljska psihoterapija  | 96100 | 818 | 800 |
| Intervju | 99001 | 248 | 300 |
| Rad na modifikaciji ponašanja | 99002 | 3.956 | 4.000 |
| Individualni savjetovališni tretman | 99004 | 4.277 | 4.200 |
| Obiteljski savjetovališni tretman | 99005 | 430 | 450 |
| Savjet telefonom | 99006 | 20.035 | 20.000 |
| Ispunjavanje upitnika *Pompidou* | 99007 | 537 | 550 |
| Unošenje podataka u upitnik *Pompidou* | 99007b | 529 | 550 |
| Prikupljanje podataka o pacijentu i njegovoj obitelji |  | 1.172 | 1.200 |
| Pomaganje u rješavanju zdravstvenih potreba ovisnika | 99008 | 26 | 25 |
| Tehnike relaksacije | 96800 | 133 | 100 |
| Savjet ovisniku ili članu obitelji – do pet minuta | 97420 | 2.955 | 3.000 |
| Zdravstveno socijalna intervencija | 99500 | 1.684 | 1.800 |
| Kraći psihodijagnostički intervju | 19211 | 399 | 400 |
| Prikupljanje podataka s psihološkim dijagnostičkim postupcima i metodama-kategorija A. Uključuje psihološko-dijagnostička sredstva, koje je moguće aplicirati na jednostavan i jednoznačan način, te ih također jednostrano i potpuno objektivno vrednovati, kao npr. P. TRL. testovi BTI, neki od DAT testova, TMO, test SPP3, koji se koristi kod sistematskog pregleda 3-godišnje djece | 19212 | 425 | 400 |
| Prikupljanje podataka s psihološko-dijagnostičkim postupcima i metodama – kategorije B. Uključuje testove D-48, LB, PM, AB, DAT, EOV i slične | 19213 | 401 | 400 |
| Prikupljanje podataka s psihološko-dijagnostičkim postupcima i metodama – kategorije C. Obuhvaća testove WB, WISC, OI, FPI, EPQ,PIE i slične | 19214 | 399 | 400 |
| Ekspertiza specijaliste pojedinca | 11616 | 38 | 40 |
| Uzimanje uzorka sline | 19141 | 133 | 150 |
| Uzimanje uzorka urina | 19150 | 2.739 | 3.000 |
| Testiranje urina na prisutnost droga i njihovih metabolita | 22586 | 4.282 | 4.500 |
| Testiranje na HIV i HCV | 25570 | 133 | 150 |
| Izvještaji za Centar za socijalnu skrb, Općinsko državno odvjetništvo, Prekršajni sud i Povjerenika Suda za zaštitni nadzor | 99615 | 154 | 160 |
| Stručne edukacije djelatnika |  | 73 | 60 |
| *Preventivne aktivnosti* |
| Predavanje, poster-prezentacija |  | 55 | 50 |
| Tribina / Okrugli stol |  | 19 | 20 |
| Edukativni seminar/radionice (učenici, studenti, roditelji.) |  | 106 | 50 |
| Edukativni seminar/radionice (za profesionalce) |  | 16 | 20 |
| Savjetodavni i edukacijski rad s djelatnicima škola za ŠPP  |  | 73 | 60 |
| Programske aktivnostima izvan redovnih programa (sastanci, JZ akcije, projekti i dr.) |  | 44 | 35 |
| Sudjelovanje u posebnim programima – *Facebook*, *Instagram*, *Ja – roditelj* |  | 199 | 150 |
| Organizacija i sudjelovanje u trajnoj edukaciji zdravstvenih djelatnika |  | 31 | 25 |
| Suradnja s nevladinim udrugama i organizacijama |  | 10 | 10 |
| Sudjelovanje u radijskim i TV emisijama |  | 13 | 15 |
| Suradnja s medijima |  | 66 | 60 |
| Obilježavanje važnijih datuma |  | 19 | 18 |

# 9. Služba za znanost i nastavu

**SAŽETAK DJELOKRUGA RADA**

U Službi se odvijaju znanstveno-istraživačke, nastavne i publicističko-informativne aktivnosti te poslovi potpore radu Ureda ravnatelja i službi Zavoda: (1.) znanstveni i stručni rad, organizacija farmakoepidemioloških tribina, podatkovne i statističke analize podataka za potrebe sastavljanja izvještaja o radu i naturalnim pokazateljima, nabava stručne i znanstvene literature za potrebe Zavoda i Knjižnice, evidencija i izvještavanje o stručnom i znanstvenom radu i znanstvenicima Zavoda, osiguravanje usklađenosti istraživanja s etičkim principima provođenja istraživanja; (2.) održavanje nastave, organizacija prakse učenika i studenata u Zavodu te koordinacija i evidencija nastave; (3.) uređivanje i objavljivanje godišnjega *Pregleda stručnih i znanstvenih radova* te uređivanje *Zdravstveno-statističkoga ljetopisa Grada Zagreba* u suradnji sa Službom za javno zdravstvo; planiranje, organizacija i realizacija odnosa s medijima i javnošću; planiranje, organizacija i realizacija odnosa sa suradničkim ustanovama i tvrtkama; organizacija javnih događanja u Zavodu i izvan njega; dizajn, priprema, uređivanje tiskanih i elektroničkih publikacija te drugih informativnih sadržaja o aktivnostima Zavoda; uređivanje sadržaja *Web*-portala Zavoda i e-časopisa *Zdravlje za sve*; (4.) protokolarni poslovi u Uredu ravnatelja, priprema izvještaja i dokumenata za Upravu, rezervacija termina korištenja dvorana Zavoda i briga za resurse Knjižnice; (5.) analiza, praćenje propisa i programskih dokumenata za korištenje sredstava Europske unije (EU) i drugih izvora financiranja, administrativna i organizacijska potpora projektnim timovima Zavoda u pripremi, prijavi i provedbi projekata.

U Službi djeluje *Referentni centar MZ za farmakoepidemiologiju* te je u njezinoj odgovornosti Knjižnica.

**OBRAZLOŽENJE PROGRAMA RADA**

**Znanstveni i stručni rad.** Potpora znanstveno-istraživačkom radu istraživačima u Zavodu.

**Organizacija farmakoepidemioloških tribina.** U 2024. godini planiramo organizirati barem dvije farmakoepidemiološke tribine.

**Podatkovne i statističke analize podataka.** Nastavak sastavljanja izvještajâ o naturalnim pokazateljima (mjesečno i kvartalno) te analiza podataka o ljudskim resursima za potrebe sastavljanja godišnjeg *Izvještaja o radu*.

**Izvještaji o radu.** Uređivanje kvartalnih, polugodišnjeg i godišnjeg *Izvještaja o radu*.

**Evidencija i izvještavanje o stručnom i znanstvenom radu i znanstvenicima Zavoda.** Priprema *Godišnjeg izvještaja o istraživanju i razvoju za 2023. godinu* za Državni zavod za statistiku. Ažuriranje *Upisnika znanstvenika*.

**Osiguravanje usklađenosti istraživanja s etičkim principima provođenja istraživanja.** Poslovi koordinacije rada Etičkog povjerenstva.

**Organizacija prakse učenika i studenata u Zavodu.** Koordinacija dolaska učenika i studenata na praksu, ovisno o potrebama Zavoda. Vođenje evidencije o obavljenoj praksi i obilascima specijalizanata.

**Uređivanje i objavljivanje godišnjega *Pregleda stručnih i znanstvenih radova* te uređivanje *Zdravstveno-statističkoga ljetopisa Grada Zagreba*.** U 2024. godini sastavit će se i objaviti *Pregled 2023. znanstveni i stručni radovi* te *Review 2023 – scientific articles in current contents and other indexed journals* te provoditi uređivanje *Zdravstveno-statističkoga ljetopisa Grada Zagreba za 2023. godinu,* u suradnji sa Službom za javno zdravstvo.

**Planiranje, organizacija i realizacija odnosa s medijima i javnošću.** Administriranje e-adresa *info@stampar.hr i komunikacije@stampar.hr*. Odgovaranje na novinarske upite, suradnja u pripremi članaka i priloga, organizacija snimanja reportaža, izjava, intervjua, gostovanja stručnjaka Zavoda u radijskim i televizijskim emisijama. Koordinacija administriranja i održavanja profila Zavoda na društvenim mrežama *Facebook,* *Instagram i YouTube*. Objavljivanje priloga na internetskim stranicama Zavoda. Koordinacija rada Web-uredništva.

**Organizacija javnih događanja u organizaciji Zavoda.** Poslovi organizacije javnih događanja unutar i izvan Zavoda (*Dan Zavoda*, javnozdravstvene akcije, tribine, simpoziji, predstava za djecu zaposlenika, 5. međunarodni kongres o sigurnosti i kvaliteti hrane i sl.), sudjelovanje u radu radnih grupa za promicanje djelatnosti i usluga Zavoda audio-vizualnim sredstvima komuniciranja i za organizaciju *Sajma zdravlja: Štampar u tvom kvartu*.

**Priprema i uređivanje tiskanih i elektroničkih publikacija te drugih informativnih sadržaja o aktivnostima Zavoda.** Oblikovanje, prijelom, grafička priprema, jezična i stilska korektura publikacija, brošura, letaka i dr.

**Projektne aktivnosti.** Vođenje evidencije o planiranju i provedbi projekata u kojima je Zavod nositelj ili partner drugim nositeljima projekata. Sudjelovanje u pripremi projektne dokumentacije. U sklopu višegodišnjeg financijskog okvira 2021. – 2027. i instrumenata EU za oporavak očekuju se brojni pozivi te će se isti redovno pratiti. Analiza, praćenje propisa i programskih dokumenata za korištenje sredstava Europske unije (EU) i drugih izvora financiranja; administrativna i organizacijska potpora projektnim timovima Zavoda u pripremi, prijavi i provedbi projekata.

**Praćenje promjena regulative.** Praćenje zakonskih promjena u kontekstu upravljanja kvalitetom, okolišem i akreditacijama, prema propisanim normama radi iniciranja odgovarajućih postupaka prilagodbe promjenama.

**Provođenje programa *Anonimno testiranje uzoraka za koje se sumnja da sadrže droge ili psihotropne tvari*.** Nastavit će se provedba programa *Anonimno testiranje uzoraka za koje se sumnja da sadrže droge ili psihotropne tvari* kojim se omogućava anonimno testiranje uzoraka za koje se sumnja da sadrže droge ili psihotropne tvari u suradnji sa Službom za zdravstvenu ekologiju, nakon što se realizira zapošljavanje osobe koja će zamijeniti dosadašnju voditeljicu Programa.

**ZAKONSKE I DRUGE PRAVNE OSNOVE NA KOJIMA SE ZASNIVAJU PROGRAMI**

* Zakon o visokom obrazovanju i znanstvenoj djelatnosti (NN 119/22)
* Zakon o osiguravanju kvalitete u znanosti i visokom obrazovanju (NN 45/09)
* Pravilnik o uvjetima za izdavanje dopusnice za obavljanje znanstvene djelatnosti, uvjetima za reakreditaciju znanstvenih organizacija i sadržaju dopusnice (NN 83/10)
* Pravilnik o Upisniku znanstvenih organizacija i Upisniku visokih učilišta (NN 72/04, 80/04, 29/18)
* Pravilnik o Upisniku znanstvenika (NN 72/04, 101/04, 82/10)
* Zakon o pravu na pristup informacijama (NN 25/13, 85/15, 69/22)
* Zakon o medijima (NN 59/04, 84/11, 81/13, 114/22)
* Zakon o elektroničkim medijima (NN 111/21, 114/22).

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Služba je suradnička ostalim službama/centrima te ne stječe prihode od HZZO-a ili na tržištu.

Iz Proračuna Grada Zagreba primit će se 4.650 EUR za provođenje programa *Anonimno testiranje uzoraka za koje se sumnja da sadrže droge ili psihotropne tvari* (program se provodi u suradnji sa Službom za zdravstvenu ekologiju).

**POKAZATELJI PRAĆENJA AKTIVNOSTI**

* broj održanih farmakoepidemioloških tribina
* broj pripremljenih *izvještaja o naturalnim pokazateljima*
* broj pripremljenih *izvještaja o radu* (kvartalni, polugodišnji, godišnji)
* pripremljen *Godišnji izvještaj o istraživanju i razvoju za 2023. godinu* i predan Državnom zavodu za statistiku
* ažuriran *Upisnik znanstvenika*
* broj predmeta Etičkog povjerenstva
* pripremljena evidencija o obavljenoj praksi te obilascima specijalizanata
* uređeni i objavljeni *Pregled 2023. Stručni i znanstveni radovi* te *Review 2023* te uređen *Zdravstveno-statistički ljetopisa Grada Zagreba za 2023. godinu*
* broj održanih javnozdravstvenih akcija i drugih događanja u organizaciji Zavoda
* broj upita na e-adresu *info@stampar.hr*
* broj novinarskih upita
* broj objava u medijima
* broj objava na društvenim mrežama
* broj uzoraka zaprimljenih u sklopu programa *Anonimno testiranje uzoraka za koje se sumnja da sadrže droge ili psihotropne tvari*.

# 10. Broj i struktura zaposlenika/ca

Nastavni zavod za javno zdravstvo Dr. Andrija Štampar (dalje u tekstu: Zavod) na dan 31. prosinca 2023. godine ima ukupno 432 zaposlenika/ca zaposlenih (na neodređeno i određeno vrijeme). Na dan 31. prosinca 2022. godine Zavod je brojio 438 zaposlenika/cu na neodređeno i određeno vrijeme) (Tablica 1).

*Tablica 1. – Usporedba broja zaposlenika na neodređeno i određeno vrijeme na dan 31. prosinca 2022. i 31. prosinca 2023. godine*

|  |  |  |  |
| --- | --- | --- | --- |
| *Vrsta radnoga odnosa* | *2022.* | *2023.* | *Razlika* |
| Na neodređeno vrijeme | 394 | 386 | -8 |
| Na određeno vrijeme | 44 | 46 | 2 |
| Ukupno | 438 | 432 | -6 |

Na dan 31.12.2023. godine u Zavodu bilo je zaposleno 338 zaposlenica i 94 zaposlenika. Najviše zaposlenika/ca bilo je u dobnim skupinama od 40 do 49 (130 zaposlenik/ca) i od 50 do 59 godina (110 zaposlenika/ca) (Grafikon 1).

*Grafikon 1. – Struktura zaposlenika/ca prema spolu i dobi na dan 31. prosinca 2023. godine*

Na dan 31. 12. 2023. godine održala se struktura zaposlenika/ca prema stručnoj spremi istoga dana prethodnih godina. Prema stručnoj spremi Zavod ima sljedeći broj zaposlenika/ica: KV-2, NKV-12, NSS-4, SSS-114, VŠS-90 i VSS-210 (od toga 40 doktora/icu znanosti i 12 magistara) (Tablica 2).

*Tablica 2. – Struktura zaposlenika/ca na neodređeno i određeno vrijeme prema službama i stručnoj spremi na dan 31. prosinca 2023. godine*

|  |  |  |  |  |  |  |  |
| --- | --- | --- | --- | --- | --- | --- | --- |
| Služba | KV | NKV | NSS | SSS | VŠS | VSS | Ukupno |
| Ravnateljstvo |  |  |  | 1 |  | 5 | 6 |
| Služba za ekonomske poslove | 1 |  |  | 15 |  | 7 | 23 |
| Služba za epidemiologiju |  |  |  | 19 | 22 | 27 | 68 |
| Služba za informatiku, sigurnost i tehničke poslove | 1 | 1 |  | 10 | 2 | 6 | 20 |
| Služba za javno zdravstvo |  |  |  | 1 | 3 | 10 | 14 |
| Služba za javnozdravstvenu gerontologiju |  |  |  |  | 1 | 6 | 7 |
| Služba za kliničku mikrobiologiju |  | 6 |  | 25 | 20 | 19 | 70 |
| Služba za ljudske potencijale i pravne poslove |  | 2 | 1 | 2 | 2 | 5 | 12 |
| Služba za mentalno zdravlje i prevenciju ovisnosti |  |  |  | 5 | 1 | 21 | 27 |
| Služba za školsku i adolescentnu medicinu |  |  |  | 7 | 30 | 38 | 75 |
| Služba za zdravstvenu ekologiju |  | 3 | 3 | 28 | 9 | 59 | 102 |
| Služba za znanost i nastavu |  |  |  | 1 |  | 7 | 8 |
| Ukupno | **2** | **12** | **4** | **114** | **90** | **210** | **432** |

# 11. Plan zapošljavanja za 2024. godinu

Plan zapošljavanja za 2024. predviđa zapošljavanje 28 radnika na neodređeno vrijeme.

|  |  |  |
| --- | --- | --- |
| **Natpisi redaka** | **Broj (neodređeno)** | **%** **(neodređeno)** |
| RAVNATELJSTVO | 0 | 0% |
| SLUŽBA ZA EKONOMSKE POSLOVE | 0 | 0% |
| SLUŽBA ZA EPIDEMIOLOGIJU | 9 | 32% |
| SLUŽBA ZA INFORMATIKU, SIGURNOST I TEHNIČKE POSLOVE | 3 | 11% |
| SLUŽBA ZA JAVNO ZDRAVSTVO | 0 | 0% |
| SLUŽBA ZA JAVNOZDRAVSTVENU GERONTOLOGIJU | 0 | 0% |
| SLUŽBA ZA KLINIČKU MIKROBIOLOGIJU | 6 | 21% |
| SLUŽBA ZA LJUDSKE POTENCIJALE I PRAVNE POSLOVE | 1 | 4% |
| SLUŽBA ZA MENTALNO ZDRAVLJE I PREVENCIJU OVISNOSTI | 1 | 4% |
| SLUŽBA ZA ŠKOLSKU I ADOLESCENTNU MEDICINU | 5 | 18% |
| SLUŽBA ZA ZDRAVSTVENU EKOLOGIJU | 3 | 11% |
| SLUŽBA ZA ZNANOST I NASTAVU | 0 | 0% |
| **Ukupni zbroj** | **28** | 100% |

# 12. Financijski plan za 2024. godinu

**PLAN PRIHODA POSLOVANJA ZA 2024. GODINU**

Ukupni prihodi poslovanja u 2024. godini planiraju se u iznosu 17.028.850,00 EUR.

Tekuće pomoći od izvanproračunskih korisnika (634) planiraju se u ukupnom iznosu od 375.000,00 EUR u okviru kojih je planirana refundacija troškova od strane HZZO-a sukladno Odluci Vlade RH o isplati privremenog dodatka na plaću državnim službenicima i namještenicima, te službenicima i namještenicima u javnim službama (NN 65/2023) u iznosu 220.000,00 EUR.

Na istom računu planiran je i prihod od HZZ-a s osnove refundacija plaća za pripravnike – zdravstvene radnike u svrhu provođenja mjere sufinanciranja zapošljavanja za stjecanje prvog radnog iskustva kroz pripravništvo u iznosu 155.000,00 EUR.

Tekuće pomoći proračunskim korisnicima iz proračuna koji im nije nadležan (636) planiraju se u ukupnom iznosu od 150.000,00 EUR.

Iznos od 105.000,00 EUR odnosi se na pokriće troškova poslovanja u djelatnosti prevencije i izvanbolničkog liječenja ovisnosti prema Programu kojeg financira Ministarstvo zdravstva. Sredstva se dodjeljuju na temelju natječaja za prijavu programa zdravstvenih organizacija u suradnji s udrugama u

Republici Hrvatskoj za dodjelu financijskih sredstava u okviru raspoloživih sredstava iz dijela prihoda od igara na sreću u području prevencije ovisnosti i suzbijanja zlouporabe droga.

Iznos od 45.000,00 EUR se odnosi refundaciju troškova sukladno Odluci o isplati namjenske pomoći zdravstvenim ustanovama za pokriće troškova po isplaćenim pravomoćnim sudskim presudama koje se odnose na sporove za isplatu razlike plaće zbog ne uvećanja osnovice za 6 % (NN 87/2023).

Pomoći iz državnog proračuna temeljem prijenosa EU sredstava (638) planirane su u iznosu od 717.850,00 EUR i odnose se na plaćanje nastalih i odobrenih (priznatih) troškova za:

- Projekt „Sustav za detekciju i praćenje kretanja zagađenja zraka u urbanim područjima“ u iznosu 185.000,00 EUR

- Projekt GreenScape CE u iznosu 50.000,00 EUR

- Projekt u okviru komponente „Jačanje otpornosti zdravstvenog sustava“ Nacionalnog plana oporavka i otpornosti 2021. – 2026. na temelju Ugovora o dodjeli bespovratnih sredstava „Centralno financiranje specijalizacija“ u iznosu 482.850,00 EUR.

Prihodi od prodaje proizvoda, te pruženih usluga (661) planirani u iznosu od 5.985.000,00 EUR što je za 60.000,00 EUR.

Prihodi iz nadležnog proračuna za financiranje rashoda poslovanja (6711) za 2024. godinu iznose 660.600,00 EUR.

Prema odobrenim limitima iz Proračuna grada Zagreba financirat će se ove aktivnosti i projekti:

- Projekt "Programi promicanja zdravlja, prevencije i ranog otkrivanja bolesti" u iznosu 246.600,00 EUR,

- Redovna djelatnost - Služba za mentalno zdravlje i prevenciju ovisnosti u iznosu 100.000,00 EUR

- Pilot projekt "Mobilni tim za mentalno zdravlje"-Program promicanja zdravlja u iznosu 50.000,00 EUR

- Projekt "Ekološka karta Grada Zagreba"-Program promicanja zdravlja u iznosu 60.000,00 EUR

Za Projekt "Ekološka karta Grada Zagreba" Gradska Skupština Grada Zagreba usvojila je podneseni amandman Kluba zastupnika SDP-a i odobrila dodatna sredstva u iznosu 204.000,00 EUR za 2024. godinu.

Prihodi iz nadležnog proračuna za financiranje rashoda za nabavu nefinancijske imovine (6712) planiraju se u visini odobrenih sredstava u iznosu 50.000,00 EUR.

Prihodi na temelju ugovornih obveza (6731) planiraju se u iznosu od 9.000.000,00 EUR. Povećanje se predlaže radi porasta broja uzoraka u djelatnosti kliničke mikrobiologije, a koji se financiraju neovisno u odobrenom limitu. Povećanje se predloženo i radi usklađenja iznosa glavarina u odnosu na predviđeni rast plaća u 2024. godini.

**PLAN RASHODA POSLOVANJA ZA 2024. GODINU I OBRAZLOŽENJE**

U 2023. godini planira se ostvarenje rashoda poslovanja u iznosu 19.768.973,00 EUR.

U 2024. godini planira se rast rashoda za zaposlene (31) prvenstveno kao posljedica primjene novog Zakona o plaćama u državnoj službi i javnim službama. Nakon početka primjene novog Zakona o plaćama provest će se usklađenje troškova plaća i predložiti rebalans plana.

Materijalni rashodi (32) planirani su prema iznosima navedenim u planu nabave materijala energije i usluga i popisu postupaka nabave materijala, energije i usluga koji su provedeni u 2023. godini ili su u postupku nabave, a rezultat kojih je sklapanje okvirnog sporazuma koji će biti realiziran u 2024. godini.

Rashodi poslovanja financiraju se iz prihoda poslovanja u iznosu od 16.824.850,00 EUR i prenesenog viška prihoda u iznosu od 2.944.123,00 EUR.

**PLAN RASHODA ZA NABAVU NEFINANCIJSKE IMOVINE 2024. GODINU I OBRAZLOŽENJE**

Plan rashoda za nabavu dugotrajne nefinancijske imovine za 2024. godinu iznosi 1.159.877,00 EUR.

U 2024. godini planira se:

- realizacija nabava za dugotrajnu nefinancijsku imovinu čiji su postupci započeli i/ili završili u 2023. godini u iznosu 545.099,00 EUR

- realizacija plana nabave za 2024. godinu prema odobrenim prioritetima stručnih službi u iznosu 614.778,00 EUR

Rashodi za nabavu nefinancijske imovine financiraju se iz:

- akumuliranog viška prihoda u iznosu 955.877,00 EUR

- kapitalnih pomoći iz državnog proračuna temeljem prijenosa EU sredstava u iznosu 154.000,00 EUR.

- prihoda za financiranje rashoda za nabavu nefinancijske imovine u iznosu 50.000,00 EUR

Plan rashoda za nabavu dugotrajne nefinancijske imovine za 2024. godinu iznosi 1.159.877,00 EUR.

U 2024. godini planira se:

- realizacija nabava za dugotrajnu nefinancijsku imovinu čiji su postupci započeli i/ili završili u 2023. godini u iznosu 545.099,00 EUR

- realizacija plana nabave za 2024. godinu prema odobrenim prioritetima stručnih službi u iznosu 614.778,00 EUR

Rashodi za nabavu nefinancijske imovine financiraju se iz:

- akumuliranog viška prihoda u iznosu 955.877,00 EUR

- kapitalnih pomoći iz državnog proračuna temeljem prijenosa EU sredstava u iznosu 154.000,00 EUR.

- prihoda za financiranje rashoda za nabavu nefinancijske imovine u iznosu 50.000,00 EUR

# 12. Plan informatizacije i digitalizacije za 2024. godinu

Sukladno Planu nabave dugotrajne nefinancijske imovine, Zavod u 2024. godini planira u svrhu poboljšanja poslovnih procesa uložiti dio financijskih sredstava u sada već 10 godina staru mrežnu infrastrukturu (mrežni uređaji na katovima i svim vanjskim lokacijama + WIFI) uz implementaciju završenog postupka nabave za zamjenu uređaja u server sobi.

Istovremeno s unapređenjem infrastrukture mreže i sigurnosti u planu je i digitalizacija poslovnog procesa za evidenciju radnog vremena što uključuje doradu postojećeg programa u skladu sa zahtjevima Službe za pravne poslove, zamjenu neispravnih uređaja za evidenciju radnog vremena na vanjskim lokacijama, povezivanje programa za evidenciju radnog vremena s programom za plaće te ugovaranje servisa održavanja za isti koji uključuje i održavanje fizičkih uređaja za radnu evidenciju i rampe. Postići će se ukidanje papirnatih zahtjeva radnika za godišnje odmore, digitalno potpisivanje zahtjeva, jednostavnije praćenje radnog vremena kao i lakši uvid u plan godišnjih odmora.

U 2024. godini nastaviti će se postupak dorade i unapređenja postojećeg programa u Odjelu za dezinfekciju, deratizaciju i dezinsekciju.

U svrhu poboljšanja mrežne sigurnosti planirana je implementacija dvostruke autentifikacije korisnika koji se spajaju VPN konekcijom u Zavod kao i dodatni alat koji će koristiti Odjel za informatičke tehnologije u svrhu lakšeg otkrivanja ranjivosti sustava.